Dobri uslovi za vožnju | Mladi Nikšića\nUslovi za vožnju u Crnoj Gori jutros su povoljni, saopšteno je iz Auto – moto saveza AMSCG.\nOni navode da je, zbog radova, na brojnim dionicama izmijenjen režim vožnje i savjetuju pažljiviju i strpljiviju vožnju i poštovanje saobraćajne signalizacije.\nNa magistralnom putu M-2.3 Podgorica – Cetinje, na lokalitetu Barutana, saobraćaj će biti obustavljen od deset do 12 sati. Mimo tog termina, saobraćaće se jednom trakom naizmjenično.\nRežim saobraćaja, zbog rekonstrukcije magistralnog puta Nikšić – Vilusi, u mjestu Trubjela promijenjen je sa dvosmjernog na jednosmjerni i biće obustavljen za sve vrste vozila od devet do 11 i od 14 do 16 sati.\nNa magistralnom putu M-18 na dionici Tuzi – Božaj, u mjestu Pljoče, do završetka rekonstrukcije puta, saobraćaj će biti obustavljen od devet do 11 i od 13 do 15 sati.\nNa regionalnom putu R-1 režim saobraćaja na dionici Cetinje – Njeguši biće, zbog rekonstrukcije puta, promijenjen sa dvosmjernog na jednosmjerni, a saobraćaj će biti prekinut za sve vrste vozila od 11 do 12 i od 15 do 16 sati.\nNa magistralnim putevima M – 2.4 dionica Petrovac – Bar – Ulcinj, M – 2 dionica Krtolska raskrsnica – Petrovac, M-2 dionica Debeli brijeg – Kotor i M-4 dionica Lipci – Vilusi promijenjen je režim saobraćaja sa dvosmjernog na jednosmjerni.\nDobra vidljivost i suvi putevi\nNa današnji dan, 17. aprila\nAMSCG: Oprezna vožnja i izbjegavanje putovanja u najtoplijem dijelu dana\nZa 24 časa dvije saobraćajne nezgode, jedno lice lišeno slobode


Srbija dobija specijalni uređaj za proizvodnju kajmaka\nAktuelno / Štampa / Srbija dobija specijalni uređaj za proizvodnju kajmaka\nObjavljeno 28.10.2013. na Tanjug\nDatum: 28.10.2013.Izvor: Tanjug\nSrbija bi uskoro mogla da dobije uređaj za proizvodnju kajmaka ujednačenog i vrhunskog kvaliteta, koji bi, kako ističu autori patenta, imao „prođu“ na svakom tržištu i postao nacionalni brend.\n– Zbog toga smo došli do ideje da napravimo uređaj koji bi omogućio da se dobije kajmak ujednačenog, odnosno standardnog kvaliteta, da se proizvodi na izvorni način kako bi se sačuvale sve njegove senzualne karakteristike i hemijski sastav, a da mu se obezbedi dobra mikrobiološka slika – naveo je Maćej.\nPrednost uređaja je i njegova ekonomska opravdanost, jer omogućava da se proizvede veća količina kajmaka na manjem prostoru. Kajmak se proizvodi samo u pojedinim delovima zemlje, pre svega u zlatiborskom, užičkom i kraljevačkom području.\nProučavajući užički kajmak, zlatarski sir i svrljiški sir, u sklopu projekta Ministarstva nauke, tvorci patenta su u toku istraživanja na tim područjima zaključili da je kajmak veoma dobrog kvaliteta, ali da se razlikuje po hemijskom sastavu, količini masti ili proteina.\n– Tu smo dobili ideju da napravimo patent vertikalnog tipa, ali već uveliko pravimo i uređaj horizontalnog tipa, sa pokretnom trakom i većeg kapaciteta – objasnio je Maćej.\nKako je dodao, Srbija može biti poznata po kajmaku kao izvornom proizvodu, kao što je Švajcarska poznata po proizvodnji sira, Holandija po gaudi, Italijani po sirevima sa plemenitim belim plesnima, gorgonzoli, rokforu…\nUnutra su postavljene i UV lampe, kako bi se i unutrašnja površina uređaja sterilisala od mikoroorganizama. Protok vazduha je optimalan kako bi se što bolja formirala kora, odgovarajuće debljine i vlažnosti. Takođe postoji i sistem za hladjenje, koji treba da ohladi koru i omogući očvršćivanje masti kako bi se kora lako skinula.\nMašina ima uređaj za pranje koji pod pritiskom pumpe pere ceo sistem koji je zatvoren, ne mora da se pere ručno i to je suština cele priče. Proces formiranja kajmaka sa hladjenjem može da traje do 24 sata, dok bi u individualnoj proizvodnji to trajaloi do 12 sati duže. Skraćivanje procesa proizvodnje je ekonomski opravdano, a kvalitet kajmaka bolji.\nČlan 11.766 04-11-2013\nInteresuje me ko prozyvodi ovaj uredjaj i gde se i po kojoj ceni moze nabaviti. Pozdrav.\nČlan 3.091 05-11-2013\nI mene zanima isto kao i gospodina Milorada. Hvala.\nČlan 11.988 15-11-2013\nOdgovor na: Srbija dobija specijalni uređaj za proizvodnju kajmaka


SIGURNO Odbojkaši Srbije u Teheranu nadigrali selekciju Irana\nOdbojkaši Srbije pobedili su Iran u Teheranu rezultatom 3:1, po setovima 25:20, 25:23, 16:25, 25:16 u drugom kolu drugog vikenda D grupe Svetske lige.\nPobednici Svetske lige su još jednom pokazali zašto su osvojili trofej prošle godine. Sigurnom igrom, uz pad koncetracije u trećem setu, pri prednosti od 2:0, pobeđen je domaćin za ovaj vikend Lige. Veoma raspoloženi za igru, bile su udarne igle Srbije, pa Iranci i nisu imali šansu. Uroš Kovačević postigao je 18 poena i bio najefikasniji na susretu, Marko Podraščanin ga je pratio sa 16, dok je Srećko Lisinac postigao jedan manje.\nIzabranici Nikole Grbića tako su zabeležili četvrtu pobedu nakon pet odigranih mečeva, a naredni rival im je selekcija Belgije koja im je nanela taj jedan poraz. Duel sa Belgijancima "orlovi" igraju u nedelju od 15.30.


'U 2020. veliko povećanje plata i penzija'\nIzvor: B92, 31.Dec.2019, 09:30\nBeograd -- Ministar finansija Siniša Mali kaže da će 2020. godine uslediti veliko povećanje plata i penzija i da će se takav trend nastaviti iz godine u godinu.\nMali je u intervjuu za "Večernje novosti" rekao da je situacija u budžetu dobra i da se sledeće godine očekuje privredni rast od četiri odsto, navodeći da prihodi rastu, a da su rashodi pod kontrolom.\n"Već sredinom godine znaćemo koliko ćemo tačno moći da izdvojimo za povišice. Jer sad >> Pročitaj celu vest na sajtu B92 << više nije pitanje da li će ih biti, već kada i za koliko", rekao je Mali, navodeći da nema sumnje da će uvećanja biti u septembru.\nNavodi i da će se nastaviti izgradnja novih kilometara auto-puteva, mostova, kliničkih centara, škola, što je obuhvaćeno investicionim programom "Srbija 2025" i ocenjuje da će, kada se taj program završi, Srbija biti potpuno nova zemlja i po pitanju infrastrukture i životnog standarda.\nKaže da će se kroz taj plan u narednih pet godina u Srbiju uložiti 14 milijardi evra.\n"Naš prioritet u naredonom periodu upravo će biti da ubrzano radimo na podizanju standarda građana, a to možete samo ukoliko ekonomija raste i stabilna je. Očekujemo da ćemo, nakon što sprovedemo plan 'Srbija 2025', dostići prosečnu platu od 900 evra i prosečnu penziju od 440 evra", rekao je Mali.\nUpitan da li će Komercijalna banka dobiti novog vlasnika, Mali je rekao da očekuje da do kraja januara taj postupak bude okončan.\n"Cena je za nas zadovoljavajuća i očekujem da se taj proces u narednom periodu uspešno i završi", rekao je Mali\nUpitan zašto se prodaje banka koja će godinu završiti sa visokim profitom, Mali ponavlja da to nije hir, nego preuzeta obaveza, ali i naglašava da se u otvorenoj tržišnoj utakmici gde postoji jaka konkurencija, država skoro nikada nije pokazala kao bolji vlasnik od privatnika.\nIstiče i da ne može da poništi odluku Vlade Srbije iz 2009. godine, kada se obavezala da će okončati taj postupak. Dodaje, međutim, da on lično takav ugovor, kojim se država unapred obavezuje da će po visokoj ceni otkupiti akcije od stranih akcionara i prodati banku, nikad ne bi potpisao, pogovoto ne 2009. godine.\nDanas: Mali:Povećanje minimalca


Uptime kao jedino merilo kvaliteta | PC Press\nUptime kao jedino merilo kvaliteta\n18. mart 2016. 17. mart 2016. Nenad Veljković\nKompanija Mainstream je specijalizovana za pružanje managed hosting usluga velikim i zahtevnim klijentima koji imaju visoka očekivanja. Zato Mainstream u potpunosti preuzima odgovornost za implementaciju i održavanje hostovanih aplikacija, Web sajtova, kao i za disaster recovery i cloud rešenja. Na tržištu Web hosting usluga izborili su se za mesto lidera u domenu hostinga velikih Web sajtova\nZa pružanje napredne i pouzdane cloud hosting platforme u Srbiji, Mainstream koristi tri data centra u Beogradu koja ispunjavaju visoke Tier 3 zahteve. Hardver je baziran na Cisco mrežnoj opremi, Fujitsu i HP serverima, NetApp te HP 3PAR storage rešenjima, što obezbeđuje najjaču infrastrukturu u regionu, namenjenu isključivo pružanju Premium hosting usluga. Čitav sistem konstantno nadziru inženjeri podrške i prosečno vreme reakcije na bilo kakav poremećaj je ispod pet minuta.\nUsluga po kojoj se Mainstream prepoznaje i koja ga fundamentalno odvaja od drugih hosting provajdera je Managed hosting koji je zasniva na takozvanom fully managed konceptu, što podrazumeva punu odgovornost za održavanje celokupnog sistema, administraciju svih servisa, konsalting na poslovima optimizacije i povećanja sigurnosti, kao i monitoring i tehničku podršku u 24×7 režimu.\nOvakvu uslugu najčešće koriste veliki, zahtevni i posećeni sajtovi, kao i klijenti kojima je od krucijalnog značaja visoka dostupnost aplikacija i kompletna tehnička briga o njima. Kod ovakve usluge, klijent brine o samom sadržaju, a Mainstream o svim tehničkim aspektima i dostupnosti sajta ili aplikacije. To znači da se ne gleda samo dostupnost komponenti, nego servis u celini, što uključuje i kontinuiranu analizu koda i ponašanja infrastrukturnih servisa, njihovo precizno podešavanje tokom produkcije i slično. Sistem se podešava u režimu visoke dostupnosti i distribuiranosti, čime mogu da garantuju visok SLA za dostupnost kompletnog servisa. Podrška je proaktivna i uključuje neograničeno vreme za održavanja sistema, sistemsku podršku, administraciju servisa i konsalting, tokom trajanja ugovora.\nNajveći svetski hiperskejleri kao što su Amazon, Azure, Digital Ocean i drugi, dobili su konkurenciju zvanu mCloud. Platforma je razvijena od strane domaćih stručnjaka, na visoko dostupnoj infrastrukturi, a bazirana je na SSD tehnologiji i u potpunosti automatizovana.\nmCloud platforma donosi revolucionarne novine za tržište hosting usluga u Srbiji, pa i šire. Cloud Hosting dosadašnje shared hosting usluge šalje u istoriju. Iako korisnik ima komfor poznatog okruženja i niske troškove koje treba da izdvoji za hosting usluge, dobija zaseban VPS sa SSD diskom, fiksnom IP adresom, garantovanim resursima i kontrolnim panelom. Zahvaljujući tome, Web sajtovi konačno dobijaju na brzini i kvalitetu u isto vreme. Nema ograničenja u broju sajtova, baza, e‑mail naloga, a drugi korisnici ne mogu da utiču na rad sajta kao sto je to slučaj kod shared hostinga.\nUsluga Cloud Server korisnicima daje mogućnost instant kreiranja servera i fleksibilnost da sami podese sve željene parametre shodno svojim potrebama, čime štede resurse, opremu, vreme i novac. Brzi SSD virtuelni serveri nude izbor Windows ili Linux operativnog sistema, a garantovani resursi se u svakom trenutku samostalno mogu modifikovati prema potrebi.\nKorišćenjem Cloud Data Centar servisa kompanije mogu angažovati onoliko opreme i licenci koliko im je u određenom trenutku potrebno, sami kreirati virtuelne servere, preraspoređivati resurse, i sve to na mnogo jednostavniji, brži i jeftiniji način nego što je to bio slučaj do sada. Odličan izbor za optimalno Disaster Recovery rešenje.\n(Objavljeno u časopisu PC#229)\nTagovi: Mainstream, mcloud\n← Endava o digitalnoj transformaciji\nRIF 2016 – Skoro sve o upravljanuju i regulisanju Interneta →


Odluka Folksvagen grupe da stavi svoju investiciju u Turskoj na čekanje započela je ponovo takmičenje među balkanskim zemljama, koje su se ranije borile da ugoste postrojenje od 1,3 milijarde evra. Bugarska, Rumunija i Srbija nadaju se da će se "Folskvagen" vratiti svom ranijem užem izboru u kojem su se nalazile balkanske države i severna Afrika.\nInvesticija bi, kako piše "Automotive News Europe", bila jedna od najvećih među proizvođačima automobila u bilo kojoj od tri zemlje, koje su se "dugo borile protiv korupcije, ali i poboljšavale infrastrukturu".\n"Folksvagen" je posle dužeg analiziranja uslova koje su nudile Bugarska, Srbija i Turska, koje su se našle u užem izboru, za izgradnju fabrike odabrao Manisu, 40 kilometara severoistočno od Izmira, na zapadnoj obali Turske, a proizvodnja bi trebalo da počne 2022. godine. Kompanija je ipak u utorak saopštila da je odložila konačnu odluku o izgradnji u Turskoj, usled međunarodnih kritika zbog vojne operacije te zemlje u Siriji i zabrinutosti zbog potencijalnog pada reputacije.\n- Investicija "Folksvagena" pomogla bi stabilizaciji celog regiona i koristila toj kompaniji, jer Srbija i dalje ima kvalifikovanu radnu snagu za ovu industriju - rekao je Marko Čadež, predsednik Privredne komore Srbije.\nBugarska vlada spremna je da pojača svoju ponudu i udvostruči subvencije "Folksvagenu" na 260 miliona evra sa početnih 135 miliona, izjavio je Rosen Plevneliev, član Uprave nevladinog bugarskog automobilskog klastera.\n- Bugarska je pripremila predivan predlog, koji po zakonu Evropske unije nudi sve što je moguće - rekao je Plevneliev, koji je i bivši predsednik Bugarske, u sredu na bugarskom javnom radiju BNR. On je dodao da ova zemlja može da proširi saradnju sa "Folksvagenom" i u drugim oblastima.\n- Bugarska planira da izgradi infrastrukturu za električne automobile. Takođe imamo ideje kako da pomognemo proizvođača automobila dodatnim infrastrukturnim i obrazovnim merama - rekao je Plevneliev.\nIzvršni direktor Agencije "InvestBulgaria", Stamen Janev, rekao je da je ta država "pokrila" sve zahteve investitora kao i da su ponudili i više od toga.\n- I dalje smo dobar faktor stabilnosti u regionu, kao lojalan partner i čekamo konačnu odluku - kazao je.\nOdlukom "Folksvagena" o odlaganju gradnje pogona u Turskoj, i Rumunija je saopštila da je ponovo u igri za investiciju.\n- Započeli smo nove razgovore sa "Folksvagenom" - izjavio je u sredu rumunski ministar trgovine Stefan Radu Oprea.\nKapacitet 300.000 vozila, praviće "pasat" i "superb"\nNova fabrika "Folksvagena" trebalo bi da proizvodi sledeće generacije "folksvagen pasata" i "škode superb" sa maksimalnim godišnjim proizvodnim kapacitetom od 300.000 vozila, navodi se u internom dokumentu kompanije koji je objavio "Automotive News Europe". To će olakšati ograničenja kapaciteta u češkim pogonima kompanije "Škoda" i omogućiti "Folksvagenovoj" fabrici u Emdenu u Nemačkoj da pređe sa proizvodnjom.


Novinaru portala Nova.rs Peru Jovoviću i njegovoj porodici prećeno smrću na društvenim mrežama – Centar za razvoj lokalnih medija\n„Izbodem ti majku žicom i spakujem u kofer…” i „Rak te načeo zajedno sa ukućanima” samo su neke od pretnji koje je novinar portala Nova.rs Pero Jovović dobio juče na Instagramu i Tviteru, pošto su ga Informer i drugi portali prozvali zbog sličice zastave Kosova u njegovoj Fejsbuk objavi.\nTabloid Informer prvi je prozvao novinara Pera Jovovića, zbog njegove objave na privatnom Fejsbuk profilu u kojoj je stajao emotikon kosovske zastave. Tekst o tom „skandalu” preneli su još portali Objektiv i Republika.rs, a nakon objavljivanja Jovoviću je upućen veliki broj zlonamernih poruka na društvenim mrežama.\n„Tekstom su me targetirali kao nekog ko podržava nezavisno Kosovo”, rekao je Jovović za Cenzolovku i dodao da je od sinoć izložen „najstrašnjjim uvredama i pretnjama”.\n„Ponovo mi pišu da žele da umrem od raka, pozivaju na linč i pišu da je vreme za ’svinjokolj’. Govore da će me proterati iz Srbije, da ću umreti u Božje ime”, objašnjava on.\n„Izbodem ti majku zicom i spakujem u kofer i sutiram je niz kineski zid a ti je hvatas dole”, „Rak te naceo zajedno sa ukucanima”, „Smece pedersko izdajnicko” – neki su od komentara na Instagramu, praćeni brojnim psovkama.\nI ranije bilo napada\nPero Jovović kazao je za Cenzolovku da je dosad uglavnom dobijao preteće poruke i uvrede zbog tekstova koja se tiču prava LGBT zajednice, ali bilo je i drugih razloga.\n„U decembru prošle godine dobijao sam pretnje smrću i javno su objavljivali moju adresu stanovanja zbog serijala tekstova o crkvi koja je organizovala okupljanja kada je to zbog pandemije koronavirusa bilo zabranjeno”, podsetio je naš sagovornik.\nNa pitanje našeg portala da li je uplašen za svoju bezbednost i da li misli da će napadi na internetu eskalirati u fizičke, on je rekao da dosad nije imao takvo iskustvo, ali „ne znači da neće” i dodao da ovoga puta dobija diretkne pretnje – „Sačekaćemo te u Beogradu na ulici” i slično.\nOn je napomenuo da se ne smemo pretvarati da je nasilje na internetu normalna i prihvatljiva stvar i da će, povodom napada, podneti krivične prijave.\n„Nadam se da će institucije reagovati i da će slučajevi biti rešeni. Želim da verujem da država u ovakvim slučajevima neće deliti na podobne i nepodobne”, zaključio je Jovović.


U izraelskom napadu poginuo jedan od rukovodećih militanata u Gazi\nBaha Abu Al-Ata (u sredini)\nIzrael je u vazdušnom udaru ubio jednog od najviših zapovednika militantne grupe u pojasu Gaze. Baha Abu al-Ata, vođa militantne organizacije Palestinski islamski džihad (PIJ), poginuo je zajedno sa suprugom kada je raketa pogodila njihov dom, saopštila je ta grupa.\nIzrael je naveo da je Abu al-Ata "bomba koja otkucava" i da je planirao "neposredne terorističke napade". PIJ se, prenosi BBC, zavetovao na osvetu. Jedan muškarac je, dodaje se, lakše povređen kada je raketa pogodila glavni put u oblasti Beer Tuvia, severoistočno od Gaze.\nMediji javljaju da je osmogodišnja devojčica takođe u ozbiljnom stanju, od povreda dobijenih dok je njena porodica pojurila ka skloništu u Holonu, južno od Tel Aviva, kada je zazvonila sirena za uzbunu od vazdušnog napada.\nPIJ, kojeg podržava Iran, druga je najveća militantna grupa u Gazi i izvršila je mnoge raketne napade na Izrael. Otprilike u isto vreme kada je napadnut Abu al-Ata, dve osobe su poginule, a 10 povređeno u izraelskom vazdušnom udaru na dom drugog vođe PIJ-a u glavnom gradu Sirije, Damasku, javila je sirijska državna novinska agencija Sana.\nIzrael u napadu na Gazu ubio jednog od najviših zapovednika militanata\nNije potvrđeno da li je među mrtvima i vođa, Akram al-Ajuri. Sana je izvestila da je njegov sin Moaz ubijen. Izrael nije komentarisao izveštaj. PIJ ima sedište u Damasku i takođe deluje u pojasu Gaze.\nBaha Abu al-Ata i njegova supruga ubijeni su dok su spavali na trećem spratu zgrade u okrugu Šejaja u gradu Gazi, rekli su palestinski izvori.\nPalestinski zdravstveni zvaničnici rekli su da su četvoro njihove dece i komšija povređeni. U trenutku njegovog ubistva, ispaljeno je oko 50 raketa, od kojih su neke pogodile izraelski grad Sderot na granici Gaze.\nSirene za uzbunu od vazdušnog napada odjeknule su širom Izraela, gde je vojni portparol rekao da se "pripremaju za više dana borbe". Kasnije je izraelska vojska saopštila da je njen avion ciljao dva militanta iz jedinice za lansiranje raketa PIJ, za koje su rekli da "predstavljaju neposrednu pretnju".\nMinistarstvo zdravlja Gaze saopštilo je da je jedan Palestinac ubijen, a nekoliko povređeno u izraelskom napadu na severu Gaze. Palestinska militantna grupa Hamas, koja upravlja pojasom Gaze i smatra se suparnikom PIJ-a, osudila je ubistvo Abu al-Ate, obećavši da "neće proći bez kazne".


Festival Remake od 3. do 6. novembra - Dan u Beogradu\nNaslovna » Izlasci » Festivali » Festival Remake od 3. do 6. novembra\nAh Neša 30. oktobar 2011. Festivali Postavite komentar\nPrvo izdanje festivala Remake biće održano u UK „Parobrod“ (Kapetan Mišina 6a) od 3. do 6. novembra.\nRemake je festival kreativnih intervencija u polju redizajna i reciklaže i za razliku od drugih manifestacija slične sadržine, učesnici u radionicama i sami mogu da nauče neke od predstavljenih tehnika. Organizator festivala je Udruženje građana „Kula“, uz podršku Sekretarijata za zaštitu životne sredine Beograda i partnerstvo UG „Kultur Akt“, UK „Parobrod“ i veb-sajta Popboks.\nProgram je podeljen u pet tema: muzika, film, fotografija, tekstil/nakit/asesoari i predmeti iz domaćinstva. ReMix program posebno će biti interesantan mlađoj populaciji, koja će imati priliku da savlada načine muzičkog miksa i kombinaciju starih i novih melodija. Organizatori festivala skreću posebnu pažnju na gosta iznenađenja koji će održati predavanje na otvaranju festivala.\nReMovie program nudi predavanja o kretivnosti, rimejku u scenskim umetnostima, ali i o načinima da se od starih video i filmskih zapisa sačini nov film. Tu su i nove tendencije i najsavremenije digitalne tehnologije. U okviru RePhoto programa saznaće se načini obrade i kreativne upotrebe starih crno-belih fotografija, kao i kolažne tehnike. Programi ReDress (tekstil, nakit, asesoari) i ReHouse (enterijer i predmeti iz domaćinstva) obiluju praktičnim radionicama i neverovatnim idejama. U okviru prvog programa održaće se radionice na kojima će polaznici naučiti kako da redizajnirate i reciklirate staru garderobu, da od najrazličitijih predmeta (escajg, plastične kese, delovi kompjutera, časopisi i drugo) naprave nakit i asesoare, u isto vreme čuvajući životnu sredinu i kreirajući lepe predmete.\nReHouse radionice su najkompleksnije jer će praktičnom primenom najrazličitijih odbačenih predmeta moći da se naprave električne lampe, delovi nameštaja, ukrasni predmete i predmeti za upotrebu u domaćinstvu.\nPored osnovnih, festival Remake ima i dva posebna programa: ReAdvertize – proces rimejka ideje i procese u advertajzingu i ReSet – vraćanje nekih starih i zapostavljenih, a ključnih vrednosti u naše živote i tehnike kako da lakše savladamo ova stresna vremena.\nNa dvadesetak predavanja i radionica predstaviće se autori i predavači, kao što su dr Maja Volk, Dragan Dimčić, Saša Aleksandar, umetnik iz Tokija, DJ Flip i DJ MKDSL, Miloš Tomić, Yoladin, Morfijum, Biljana Cincarević, Aleksandar Vatković, Heroina, Gistro agencija, Studio Fried Pictures i mnogi drugi. Mesta na radionicama su ograničena, a predavanja su otvorena za sve zainteresovane. Ne propustite priliku, upoznajte se sa detaljima predavanja i radionica na sajtu UK „Parobrod“ i fejsbuk stranici festivala, i prijavite se na vreme za željene radionice.\nPoslednjeg dana festivala, 6. novembra, počinje prodajna izložba radova stvorenih u toku festivala. Prodajna izložba će trajati sedam dana, do 12. novembra, i sugrađani će moći ne samo da vide rezultat rimejka već i da jedan njegov deo ponesu kući.\nSvi zainteresovani mogu da se prijave za učešće na festivalu popunjavanjem prijave na sajtu www.ukparobrod.rs. (dub)\nTagoviekologija festivali reciklaža uk parobrod\nPrethodni Cinemania 2011 – program u Areni Novi Sad\nSledeći Pan teatar – repertoar za novembar


04-12-2019 12:15 Svet Planeta\nTokom nedavnog privremenog zatvaranja Bele kuće zbog bezbednosnog upozorenja, američki novinari otkrili su sistem protivraketne odbrane na krovu zgrade ispred predsedničke rezidencije.\nZgrada Bele kuće u Vašingtonu zatvorena je 26. novembra nakon što je nepoznati avion ušao u vazdušni prostor američke prestonice. Istovremeno, nekoliko američkih borbenih aviona krenulo je ka Vašingtonu. Kasnije je Američka komanda za vazduhoplovnu odbranu na Tviteru objavila da se avion ne smatra neprijateljskim.\nTokom zatvaranja novinari raznih američkih medija izveštavali su iz Bele kuće o razvoju situacije. Producent Si-Bi-Esa Sara Kuk objavila je na Tviteru fotografiju sistema protivraketne odbrane na krovu zgrade ispred službene rezidencije predsednika Sjedinjenih Američkih Država.\nUzimajući u obzir sve učestaliju upotrebu bespilotnih letelica ne samo u vojskama zemalja širom sveta, već i među terorističkim organizacijama i kriminalnim grupama, čini se logičnim i neophodnim da se zaštite vladini objekti i zgrade, čak i korišćenjem raketnih sistema, pišu novinari lista Gazeta.\nPročitajte OVDE šta je rekao.


23-02-2021 19:43 Ratni izveštaji Jemen Izdvojeno Svet Planeta Video\nSaudijska koalicija pokrenula je žestok napad na snage Huta na frontu kod grada Marib u Jemenu.\nIlustracija (Foto: Irib)\nHuti su predhodnih nedelja napredovali na ovom frontu, zauzeta je i brana u blizini grada a njihove snage su se nalazile pred gradom.\nU poslednjim danima ofanziva je usporena pa su Saudijci i njihovi saveznici procenili da je pravi momenat za kontranapad.\nZa sada Huti stabilno drže linije i uprkos masivnom napadu uz podršku avijacije Saudijci nisu imali uspeh u prvim satima napada.\nVUČIĆ: Predstoji nam težak period i pritisci u vezi sa KiM i Republikom Srpskom


M. P. 15. avgusta 2019. 12:44\nOn je za „Prvu“ rekao da će dijalog nastaviti da vodi EU, ali da SAD žele da pronađu kompromisno rešenje za KiM i da to iskoriste za svoje predstojeće predsedničke izbore.\n„Oni podržavaju našu želju da se dođe do kompromisa. To je ogromna razlika, imajući u vidu da prethodne administracije nisu želele ni da razgovaraju o tome i koje su govorile da je to pitanje završeno“, naveo je on.\nPovodom zahteva Kvinte da Srbija prestane sa lobiranjem za povlačenje priznanja nezavisnosti, a da Priština povuče takse, Dačić kaže da je proces povlačenja priznanja nezaustavljiv i da Srbija od toga neće odustati.\nDodaje da Srbija prvi put „ima organizovanu priču“, da prijateljskim zemljama jasno stavlja do znanja da nas „pogađa pitanje Kosova“.\nPodseća da je priznanje dosad povuklo 14 zemalja, a da su dve zemlje — Egipat i Peru, zamrzle priznanje.\n„To je osam odsto od ukupnog broja članica UN. Predsednik Rusije Vladimir Putin se čudio kako smo u tome uspeli. U Prištini stalno govore da lažemo o povlačenju priznanja, pa ako lažemo, kako to odjednom postaje problem“, naveo je Dačić.\nKako kaže, pre početka dijaloga Beograda i Prištine, 87 zemalja je priznalo Kosovo, a tokom dijaloga još 23 zemlje, jer su zapadne i islamske zemlje vodile jaku kampanju.\n„Kad se vrati na 87, onda možemo da razmislimo da prestanemo sa kampanjom povlačenja priznanja, a ne verujem da ćemo ni tada“, naveo je on.\nZa saopštenje Kvinte smatra da je preozbiljno shvaćeno u Srbiji i da to nije bio sastanak i razgovori predstavnika zemalja-članica na najvišem nivou.\n„Nije to neki novi ultimativni stav, oni to nama pokušavaju da nametnu već više meseci. Na predsednika Aleksandra Vučića se vrši pritisak da mi prestanemo sa kampanjom povlačenja priznanja, a Priština da suspenduju takse. Priština to ne želi, ona hoće da mi priznamo Kosovo“, kaže Dačić.\nKaže da će se konsultovati sa predsednikom države da li Srbija da učestvuje na narednom sastanku ministara spoljnih poslova zemalja članica EU i kandidata u Finskoj koji se održava na svakih šest meseci, jer je odlazeća visoka predstavnica Federika Mogerini promenila ceo koncept, te će na sastanku biti i „zemlje partneri“.\n„Menja koncept na kraju mandata, samo da bi predstavnici Prištine mogli da učestvuju“, zaključio je on.\nHaradinaj poručio Hotiju: Dijalog sa Srbijom ne treba…\nPatrijarh Irinej: 'Oluju' obeležavamo kao…


Volkswagen odustaje od Golf GTI modela - AutoExclusive - Auto vesti, Novi, Luksuzni, Polovni automobili\nUkoliko želite da kupite novi Volkswagen Golf GTI, onda morate znati da je potrebno izdvojiti više novca za ovakvu akviziciju, jer bazna varijanta ovog modela odlazi u zaborav...\nOvaj automobil je izgubio svoje mesto na proizvodnoj traci nemačkog brenda zbog WLTP modifikacija. Međutim, brza pretraga sajta nemačke kompanije otkriva nam da moćnija Golf GTI Performance varijanta i dalje postoji u prodaji.\nOva mašina dolazi sa cenom od 32.950 evra na svom matičnom tržištu, ali i nekim drugim, dok poseduje sve prednosti veće snage u poređenju sa pokojnim Golf GTI modelom, nudeći svojim vlasnicima 241 ks iz svog dvolitarskog četvorocilindričnog motora.\nUbrzavanje iz stanja mirovanja do stotke, ovaj vrhunski Golf izvršava za 6,2 sekunde, dok GTI Performance takođe dolazi sa karakteristikama kao što su LED farovi, navigacioni sistem, osamnaestoinčne felne i mnogo toga drugog.\nImajući u vidu da Volkswagen već radi na osmoj generaciji Golf automobila, koji će debitovati sledećeg leta, detjuniranje standardnog Golf GTI modela gotovo da ne dolazi u obzir, samo radi uklapanja njegovih karakteristika sa novim emisijama izduvnih gasova.\nŠtaviše, ostatak verzija visokih performansi nemačkog kompakt automobila, daleko su od giljtone, zapravo, kompanija Volkswagen će lansirati Golf GTI TCR kasnije ove godine, a ovaj model će posedovati 286 ks i 370 Nm obrtnog momenta za koje je zaslužan dvolitarski četvorocilindraš.\nNovi kompakt će takođe dobiti standardan diferencijal sa funkcijom zaključavanja i sedmostepeni automatik duplog kvačila, koji će se i dalje bazirati na prednjoj vuči.\nPored gašenja standardne Golf GT varijante modela, VW je takođe bio prinuđen da skine 10 ks sa Golf R linije pre nekoliko nedelja, opremivši je novim izduvnim sistemom, kreiranim posebno prema svim zahtevima WLTP regulacionih normi.


26.02.2021 / 13:06 BiH - MC Srebrenica-Potočari\nEmir Suljagić / Arhiv\nU organizaciji Memorijalnog centra Srebrenica, u Sarajevu danas je organizirana konferencija pod nazivom “Prema Strategiji 2021-2025: Istina, dijalog, budućnost”, koja predstavlja početak rada na Strategiji Memorijalnog centra za narednih pet godina.\nOrganizatori navode kako je cilj Memorijalnog centra Srebrenica da kroz otvorene konsultacije prepozna šta su potrebe i preporuke različitih društvenih aktera (institucija, udruženja, partnerskih organizacija, akademske zajednice) i otvori prostor za nove ideje ka pripremi Strategije Memorijalnog centra 2021-2025 koja će se temeljiti na vrijednostima istine, dijaloga i budućnosti.\nDirektor Memorijalnog centra Srebrenica-Potočari Emir Suljagić kazao je kako današnja konferencija predstavlja početak izrade strategije Memorijalnog centra za narednih pet godina.\n“Suštinski, 25 godina nakon genocida, mi postavljamo temelje institucije za narednih 25 godina”, rekao je Suljagić, napominjući kako je riječ o projektu koji se realizuje uz podršku Vlade Velike Britanije.\nNaglasio je također kako je današnji skup zapravo sastavni dio drugog velikog projekta, koji se odnosi na uspostavu mreže partnera Memorijalnog centra.\n“Sa zadovoljstvom želim kazati da je predsjednik Upravnog odbora Ševket Hafizović potpisao 20 memoranduma o razumijevanju sa srodnim i sličnim institucijama, muzejima, aktivističkim organizacijama, organizacijama za ljudska prava u BiH. Sljedeći korak će biti 20 i više partnera na međunarodnom nivou. Razgovaramo s institucijama ovog tipa od Evrope do Sjedinjenih Američkih Država i u tom smislu ćemo vrlo brzo imati veoma dobre vijesti”, rekao je Suljagić.\nPojašnjava kako će danas imati priliku razgovarati s preživjelim žrtvama, majkama, sestrama, porodicama ubijenih u julu 1995, kao i sa predstavnicima Zemaljskog i Historijskog muzeja, institucijama koje imaju dugu tradiciju, te drugim saradnicima s kojima će se nastojati postaviti temelje za buduću saradnju.\nFadila Efendić, predsjednica udruženja “Majke Srebrenice”, kazala je kako je saradnja udruženja s Memorijalnim centrom prisutna od samog početka.\nNaglasila je kako su veoma zadovoljni zbog činjenice da je Memorijalni centar dobio jednog veoma pametnog i sposobnog direktora, te je ukazala na značaj pokrenutog projekta.\n“Mi kao majke svo vrijeme ukazujemo na istinu, ukazujemo na to šta se nama desilo. Majke umiru, nestaju. Ali sve ovo što radimo će ostati zabilježeno i trajati. Buduće generacije moći vidjeti i znati šta se desilo našim najmilijima, koji su na pravdi Boga ubijeni”, zaključila je Efendić.\nIz Memorijalnog centra navode kako žele biti institucija otvorena za javnost, otvorena za promjene i praćenje modernih praksi memorijalnih centara, muzeja i drugih organizacija/ustanova posvećenih kulturi sjećanja. U tom kontekstu, žele razviti dokument koji će dati precizne podatke o tome – “šta ćemo raditi u narednih pet godina i gdje želimo vidjeti ovu instituciju krajem 2025. godine”.


Novi TV serijal o deci i medijima – Medijska i informaciona pismenost\nPosted on December 28, 2019 January 15, 2020 by\nNovi TV serijal o deci i medijima\nU okviru projekta „Mediji u životu deteta“ koji realizuje Novosadska novinarska škola kreirana su 3 video zapisa o medijskim fenomenima koji utiču na život dece kao što je upotreba medija, štetan sadržaj, lažne i manipulativne informacije. Na ovaj način će se kompleksni medijski fenomeni kao što je uticaj medija, štetan medijski sadržaj i dezinformacije približiti široj publici i doprineti povećanju nivoa medijske pismenosti.\nU trećoj epizodi serijala stručnjaci su govorili o upotrebi medija, sa posebnim naglaskom na digitalne uređaje.\nRazvoj pametnih telefona omogućio je da svako od nas u svom džepu ima pristup različitim medijskim sadržajima u najprivlačnijim formatima. Vrlo aktivni korisnici pametnih telefona i Interneta su i deca, koju virtuelni svet veoma privlači i koja često znatan deo svog slobodnog vremena provode uz igrice ili gledajući videe na mreži. Pogledajte treću epizodu ovde:\nDruga epizoda u novom serijalu o deci i medijima bavi se medijskim sadržajima koji se smatraju štetnim po decu i maloletnike i otvara pitanje kako sačuvati decu od ovih uticaja i razgovarati sa njima o ovim sadržajima.\nBez razvijene kritičke svesti, deca ne mogu da razumeju i preispitaju štetne sadržaje u medijima. Decu bi trebalo podučiti da se svaki put prilikom gledanja štetnog sadržaja zapitaju kako se taj sadržaj prikazuje – da li se koristi bez razloga ili je ključno za razvoj priče, da li se koristi na duhovit način ili se humor koristi kako bi se ublažile posledice, da li se prenosi određena poruka i da li je nasilje ili govor mržnje prikazano kao jedino rešenje za datu konfliktnu situaciju.\nPrva epizoda u novom serijalu o deci i medijima u okviru projekta „Mediji u životu deteta“ bavi se dezinformacijama i prevarama na Internetu.\nDecu treba podučiti da sadržaj koji gledaju, slušaju, čitaju uvek preispitaju – kako je taj sadržaj nastao, da li nam je poznat izvor informacija, da li su podaci logički mogući ili se radi o izmišljenim pojavama, da li su svi akteri priče imali priliku da se izjasne. Važno je razviti kritičku svesti kod dece prema sadržaju kom se izlažu kako bi mogli prepoznati, razumeti i preispitati lažne vesti u medijima i druge prevare na Internetu. Pogledajte celu prvu epizodu ovde:\nSerijal je nastao u okviru projekta „Mediji u životu deteta“ koji je podržalo Ministarstvo kulture i informisanja Republike Srbije a realizuje Novosadska novinarska škola.\nPrevious PostPrevious Razgovarajmo sa decom o upotrebi medija\nNext PostNext Platforma za učenje srpskog jezika


Rusija optužila Izrael da podržava neonaciste u Ukrajini - IndeksOnline.rs\nNaslovna PLANETA Rusija optužila Izrael da podržava neonaciste u Ukrajini\nJERUSALIM – Izrael podržava neonaciste u Ukrajini, ocenilo je danas ministarstvo spoljnih poslova u Moskvi, dan pošto su izraelski lideri oštro kritikovali ministra spoljnih poslova Rusije Sergeja Lavrova jer je rekao da je Adolf Hitler jevrejskog porekla.\nOptužbe su usledile posle poziva na razgovor ambasadora Rusije u Tel Avivu Anatolija Viktorova sa zamenikom generalnog direktora za Evroaziju Garijem Korenom u Ministarstvu spoljnih poslova Izraela u Jerusalimu.\nDve strane su se na tom sastanku dogovorile da se više ne diskustuje javno o tome, prenose izraelski mediji, pozivajući se na diplomatske izvore.\nUprkos tome rusko ministarstvo je navelo da su izjave šefa diplomatije Izraela Jaira Lapida bile “antiistorijske” i da “u velikoj meri objašnjavaju zašto aktuelna Vlada Izraela podržava neonacistički režim u Ukrajini”, komentariše Džeruzalem post.\nMoskva je ponovila tvrdnju Lavrova da jevrejsko poreklo predsednika Ukrajine Volodimira Zelenskog ne isključuje da Ukrajinom rukovode neonacisti.\n“Antisemitizam u svakodnevnom životu i politici nije prestao, suprotno tome, neguje se (u Ukrajini)”, saopštilo je rusko ministarstvo.\nMinistrstvo spoljnih poslova Izraela nije odmah komentarisalo to saopštenje.\n“Kada (Ukrajinci) kažu ‘Kakva je to vrsta denacifikacije ako smo mi Jevreji’, pa ja mislim da je Hitler takodje imao jevrejsko poreklo, tako da to ne znači ništa”, rekao je u nedelju Lavrov za italijansku TV i dodao da se već neko vreme čuje da mudri jevrejski narod kaže kako su najveći antisemiti bili Jevreji.\nMinistar Lapid je te izjave označio neoprostivim, skandaloznim i velikom istorijskom greškom, rekavši da Jevreji nisu ubijali sami sebe u hlokaustu i da je najniži nivo rasizma protiv Jevreja optuživanje da su oni sami antisemiti.\nPremijer Izraela Naftali Benet je u odgovoru na izjave Lavrova najdirektnije do sada osudio jednog ruskog zvaničnika od početka rata u Ukrajini.\n“Laži poput te imaju za cilj da optuže same Jevreje za najužasnije zločine u istoriji, koji su počinjeni protiv njih i zato oslobode tlačitelje Jevreja od odgovnornosti”, rekao je Benet.\nU današnjem ruskom saopštenju se navode “primeri saradnje Jevreja i nacista” tokom holokausta, te da su saveti Judenrat formirani u mnogim jevrejskim zajednicama i da su neki koji su njima rukovodili “zapamćeni po najmonstruoznijim (ne)delima”.\nTakodje je navedeno da iako su tokom holokausta “neki Jevreji bili primorani da učestvuju u zločinima, predsednik Ukrajine Volodimir Zelenski, koji je Jevrejin, radi to prilično svesno i prilično dobrovoljno”.\nU saopštenju se tvrdi da je Ukrajina trenutno dom “najekstremnijeg antisemtizma” i optužuje Zelenski da se “krije iza svog porekla” dok saradjuje sa neonacistimma.\nNekoliko zapadnih lidera je kritikovalo izjave Lavrova, uključujući državnog sekretara SAD Entonija Blinkena.\nPrethodni tekstUhapšen mladić sa drogom u dvorištu osnovne škole\nSledeći tekstMihajlović: Obezbedićemo dovoljno energenata, ali to neće biti jeftino\nDanas Medjunarodni dan joge


You searched for spomenik "Beli vuk" - Page 2 of 3 - Trebevic.net\nRezultat pretrage za: spomenik "Beli vuk"\nPolaganjem vijenaca na spomenik palim borcima u Drugom svjetskom ratu, na Palama je danas obilježen 3. april – Dan oslobođenja ove opštine. Predsjednik opštinskog SUBNOR-a Milomir Prović rekao je novinarima da su Pale grad heroja i da predstavnici ove...\nUsvojen urbanistički projekat za gradnju vikend-naselja “Tvrdimići”\nOdbornici Skupštine opštine Istočno Novo Sarajevo usvojili su Urbanistički projekat za rekreacionu zonu i vikend-naselje “Tvrdimići”. Načelnik opštine Istočno Novo Sarajevo LJubiša Ćosić pojasnio je da današnja odluka stvara preduslove za izgradnju vikend-naselja sa 55 lokacija na kojima će...\nČlanovi Udruženja boraca “Beli vukovi” sutra će na Palama proslavili krsnu slavu Svetog mučenika Trifuna služenjem parastosa za poginule pripadnike ove jedinice, polaganjem vijenaca na Centralnom spomeniku palim borcima odbrambeno-otadžbinskog rata i na spomenik komandantu ove specijalne jedinice Srđana...\nSutra obilježavanje 20 godina od ubistva Srđana Kneževića\nNa Palama će sutra biti obilježeno 20 godina od ubistva nekadašnjeg komandanta specijalne jedinice Vojske Republike Srpske “Beli vukovi” Srđana Kneževića. Predsjednik Udruženja “Beli vukovi” Janko Šešlija rekao je Srni da će se članovi porodice Srđana Kneževića, prijatelji i...\nPale: Položeni vijenci povodom Dana Prve romanijske brigade\nNa Centralnom spomeniku poginulim borcima Vojske Republike Srpske /VRS/ na Palama danas su položeni vijenci povodom obilježavanja 30. juna - Dana Prve romanijske brigade.\nOdržan IX Sabor kola srpskih sestara RS\nDeveti Sabor kola srpskih sestara Republike Srpske okupio je danas na Palama predstavnice tridesetak kola srpskih sestara i brojne goste. Organizator Sabora bilo je Kolo srpskih sestara “Velikomučenica Tekla” sa Pala, koje djeluje u okviru Mitropolije dabrobosanske. Predsjednik Kola...\nDodijeljena priznanja pojedincima i institucijama\nNa svečanoj akademiji, povodom Spasovdana – krsne slave i Dana opštine Istočno Novo Sarajevo, večeras su uručena priznanja pojedincima i institucijama koji su doprinijeli razvoju ove lokalne zajednice. Povelja opštine dodijeljena je predsjedniku Vlade Republike Srpske Željki Cvijanović, koja...\nĆosić: Opština velikim koracima ide naprijed\nNačelnik opštine Istočno Novo Sarajevo Ljubiša Ćosić izjavio je danas da ta lokalna zajednica velikim koracima ide naprijed i da je najvažnije da se u kontinuitetu povećava priliv ljudi.\nPale: Obilježena krsna Slava ”Belih vukova”\nČlanovi Udruženja boraca “Beli vukovi” danas su na Palama proslavili krsnu slavu – Svetog mučenika Trifuna služenjem parastosa za poginule pripadnike ove jedinice, polaganjem vijenaca na Centralnom spomeniku palim borcima odbrambeno-otadžbinskog rata i na spomenik komandantu ove specijalne jedinice...\nSutra obilježavanje 19 godina od ubistva Srđana Kneževića\nPolaganje vijenaca predviđeno je u 10.30 časova.


Savez za Srbiju : Južne vesti\nSavez za Srbiju Leskovac: Održani izbori predstava, bojkot uspeo\n12:01, 26. 6. 2020.\nDa su parlamentarni i lokalni izbori održani u nedelju, 21. juna, predstava za naivne i lakoverne i da ni u jednom trenutku nisu predstavljali demokratski izbor, smatraju u leskovačkom Savezu za Sbriju. Članice Saveza izbore su i na lokalnom i na parlamentarnom nivou bojkotovale, a kako kažu leskovački opozicionari, bojkot je uspeo jer je na izborima izašlo najmanje birača od 2016. godine.\n"Nišlije na poslaničkim listama loše kotirane, još jedan razlog za bojkot"\n13:40, 15. 6. 2020.\nNa poslaničkoj listi SNS prvi Nišlija je tek na 60. mestu, kod SPS-a na 33, a kod UDS-a na 53. mestu. Zbog toga u Narodnoj stranci kažu da to samo pokazuje odnos režima, ali i ostalih stranaka prema Nišu i zato bi, smatraju, u nedelju 21. juna trebalo da se ostane kod kuće.\nNa jugu do sada najviše lista predali naprednjaci i socijalisti, SzS svuda u bojkotu\n10:09, 16. 5. 2020.\nIzbori, koje Savez za Srbiju smatra protivustavnim, sve su bliže i ostalo je nešto više od mesec dana do izlaska na glasanje ili ostanka kući zbog bojkota. U gradovima na jugu Srbije liste su već predali naprednjaci i socijalisti, a ponegde i Jedinstvena Srbija, POKS, SPAS, lokalni pokreti, pa i SDS Borisa Tadića. SzS bojkotuje i na lokalu.\nSzS Niš: Imenovanje Kriznog štaba pokazalo nesposobnost lokalne vlasti\n08:58, 21. 4. 2020.\nFormiranje novog kriznog staba za vanredne situacije za Nišavski i Toplički okrug je svakako, kako kažu u lokalnom odboru Saveza za Srbiju, priznanje naprednjačkog režima da prethodni krizni štabovi na ovoj teritoriji nisu radili dobro. Ta nesposobnost je, kako kažu, uticala i da broj zaraženih na jugu Srbije bude veći nego u drugim delovima države.\nNiški Savez za Srbiju obustavlja političke aktivnosti i nudi pomoć Štabu za vanredne situacije\n08:12, 18. 3. 2020.\nNakon uvođenja vanrednog stanja zbog virusa korona, niški Savez za Srbiju odlučio je da prekine sa političkim aktivnostima, ali će građane o važnim temama, kako kažu, obaveštavati pisanim putem. Sve resurse, kako kažu, stavljaju na raspolaganje Gradskom štabu za vanredne situacije.\nPoverenik i članovi odbora Zajedno za Srbiju u Trgovištu prešli u Narodnu stranku\n14:44, 10. 3. 2020.\nPoverenik stranke Zajedno za Srbiju u Trgovištu raspustio je Opštinski odbor i sa svim članovima prešao u Narodnu stranku Vuka Jeremića. Razlog njihovog prelaska je, kažu, taj što se ne slažu sa odlukom centrale stranke da treba učestvovati na predstojećim izborima.\nNarodna stranka: Iako je ideja o pobedi u Medijani privlačna, iz principa bojkotujemo izbore\n13:47, 4. 3. 2020.\nBirališta u Srbiji biće otvorena 26. aprila, a Narodna stranka, kao članica Saveza za Srbiju, građane poziva da ne izlaze. To je poruka i niškog povereništva ove stranke koje, kako kažu, “danas odustaje od borbe za Medijanu da bi sutra moglo da oslobodi celu Srbiju”.\n19:45, 12. 2. 2020.\nDa su građani u velikoj meri izgubili poverenje u političare, kao i da su izborni uslovi loši, neki su od zaključaka debate Južnih vesti sa predstavnicima SzS, Nove stranke i udruženja “Niš, grad koji volim”. Dok Dragan Stojadinović iz SzS kaže da ne bojkotuju izbore već sveopšte ludilo i da bi izlaskom izdali Sporazum sa narodom, sa njim se nije složio Šević koji kaže da bi se neizlaskom upravo izdao taj Sporazum sa narodom o borbi protiv aktuelne vlasti.\n12:31, 24. 1. 2020.\nSlučaj Brzi Brod: Dveri optužuju policiju, ovi kažu - sve po proceduri\n17:45, 9. 12. 2019.\nPovodom incidenta od petka u Brzom Brodu kada je prekinuta akcija Dveri, potpredsednica ovog Pokreta Tamara Milenković Kerković navodi da im je akcija onemogućena spregom brzobrođanske paramilicije, SNS-a i policije. Dveri tvrde da su kao žrtve privedeni i držani 3 i po sata u policijskoj stanici, a da su napadači pušteni za 10 minuta. SNS negira vezu sa ovim slučajem, a policija kaže da su dverjani potpisali da nemaju primedbi na rad policajaca.\nSavez za Srbiju hteo je da održi tribinu u Mesnoj kancelariji “Božidar Adžija” sledeće srede, ali im vlast to nije odobrila uz obrazloženje da termin od 17 sati nije u radno vreme i da nije predizborna kampanja. Iz SzS kažu da su hteli da podrže napadnute nezavisne medije, posle SNS-ovog protesta protiv slobode medija prošlog vikenda.


Srpski film sniman u Kini: „Srećna nova, Jivu” sutra premijerno u Beogradu - Zoomer\nSrpski film sniman u Kini: „Srećna Nova, Jivu” sutra premijerno u Beogradu\nDa li ste nekada razmišljali o tome šta rade, kako žive i o čemu sanjaju kineski radnici koji „proizvode Novu godinu i Božić” za ceo svet? Kineski grad Jivu ima 600 fabrika božićnih i novogodišnjih ukrasa, a priču o radnicima i njihovom životu između komunističke tradicije i novoustanovljenog sna o uspehu donosi nam dokumentarni film „Srećna nova, Jivu” reditelja Mladena Kovačevića.\nOvaj, kako se najavljuje, „intimni film”, imaće srpsku premijeru na otvaranju 17. Festivala evropskog dugometražnog dokumentarnog filma – Sedam veličanstvenih, 2. oktobra 2021. u 20 časova u Velikoj sali Kombank dvorane u Beogradu. Film je svetsku premijeru imao 2020. godine, na Međunarodnom filmskom festivalu u Roterdamu, a iste godine, nagrađen je Srcem Sarajeva za najbolji dokumentarni film 26. Sarajevo film festivala.\nMladen Kovačević, reditelj ovog ostvarenja, povodom predstojeće srpske premijere je istakao da je čast otvoriti ovaj festival, i pored vanrednih okolnosti.\n„Ovo je tek drugi domaći film od nastanka festivala koji se našao u selekciji. Ali važnije od svega je da će domaća publika moći da vidi film, u manjem broju na premijeri, ali će uslediti i bioskopska distribucija. Iako premisa filma zvuči senzacionalno, ovo je zapravo intiman film u kome smo se trudili da izbegnemo i kuriozitete, i stereotipe, i spektakl, a okruženje novogodišnjih fabrika prvenstveno omogućuje direktniju emotivnu vezu gledaoca sa vrlo ličnim pričama, kroz koje upoznajemo jednu običnu savremenu Kinu”, navodi se u saopštenju.\nFilm je realizovan u okviru HOROPTER filmske produkcije iz Beograda, u produkciji Ive Plemić Divjak, a ključne članove autorskog tima čine Jelena Maksimović i Marko Milovanović, dok je autor muzike kompozitor Olof Dreijer iz poznatog švedskog elektronskog dua The Knife.\nPrethodni članak„Kad voliš ono što radiš, uvek za to pronađeš vremena”\nSledeći članakPremijerka zemlje koja je lider u svetu po broju novozaraženih ne veruje u mere


Američki tužioci prete Bajdenu tužbom zbog uredbe o obaveznoj vakcinaciji\nTužioci, predvođeni generalnim tužiocem Južne Karoline Alanom Vilsonom, naveli su da je zahtev "katastrofalan i kontraproduktivan". Smatraju da bi "izazvao dodatni skepticizam" u vezi sa vakcinama i naveo neke Amerikance da napuste tržište rada, uključujući i zdravstvene radnike.\nPismo su takođe potpisali državni tužioci u Alabami, Aljasci, Arizoni, Arkanzasu, Floridi, DŽordžiji, Indijani, Kanzasu, Kentakiju, Luizijani, Misisipiju, Misuriju, Montani, Nebraski, NJu Hempširu, Severnoj Dakoti, Ohaju, Oklahomi, Južnoj Dakoti , Teksas, Juta, Zapadna Virdžinija i Vajoming.\nPismo je poslato na predsedničku adresu nakon što je državni tužilac Arizone Mark Brnović u utorak uložio pravno osporavanje saveznog zahteva, smatrajući da krši lične slobode, prenosi "Ju-Es-Ej tudej".\nPrema Bajdenovoj uredbi, zaposleni u državnim službama moraju da budu vakcinisani ili da se nedeljno testiraju na kovid 19. Ovom uredbom su obuhvaćeni poslodavci sa 100 ili više zaposlenih, a oni poslodavci koji to ne budu poštovali mogli bi se suočiti sa kaznom od 14.000 dolara po prijavi.\nBONUS VIDEO: HAOS U LONDONU: Demonstranti pokušavaju da upadnu u zgradu BBC\nDŽo Bajden obavezna vakcinacija SAD Amerika tužba\n20 NAPADAJU MI PORODICU DA BI ME RUŠILI: Vučić o napisima u opozicionim medijima protiv njega i njegove dece


Radio TV Stara Pazova - Zahvalnice najhumanijima povodom Svetskog dana davalaca krvi\nZahvalnice najhumanijima povodom Svetskog dana davalaca krvi\nSvetski dan davalaca krvi je dan u godini posvećen dobrovoljnom davanju krvi. Obeleževa se 14.juna – na dan kad je rođen austrijski biolog Karl Landšajner koji je zaslužan za otkriće krvnih grupa kod čoveka, za šta je 1930. godine dobio Nobelovu nagradu.\nCrveni krst Stara Pazova povodom ovog dana svojim davaocima uručio je zahvalnice i plakete za dobrovoljno davanje krvi u Klubu za odrasla lica, a posle dodele davaoci su imali priliku da se počaste prigodnom zakuskom.\nZaposleni u ovoj humanitarnoj odragnizaciji podsećaju da je dobrovoljno davalaštvo krvi najpoznatiji i najčešći vid javnog označavanja humanosti ljudi jer time što daju krv pomažu nekome kome je jako potrebna. Suština svih davanja krvi je da se sakupi dovoljna količina sigurne krvi i da postignemo da pacijente čeka krv, a ne da oni čekaju.


Putin i Erdogan u četiri oka početkom septembra u Kini - Sputnjik Srbija\n03:18 23 Januar 2021\nPutin i Erdogan u četiri oka početkom septembra u Kini\n14:15 29.06.2016 (osveženo 16:36 29.06.2016) Preuzmite kraći link\nRuski predsednik Vladimir Putin i njegov turski kolega Redžep Tajip Erdogan najverovatnije će se sastati na marginama predstojećeg samita G-20 koji će biti održan 4. i 5. septembra u Kini, preneli su mediji.\nErdogan u poruci Putinu: Izvinite\nRazgovor Erdogana i Putina trajao je 40 minuta i bio je veoma produktivan i pozitivan, javila je televizija NTV pozivajući se na izvore bliske turskom predsedniku.\nPutin i Erdogan dogovorili su se da preduzmu mere za normalizaciju odnosa dveju zemalja, kao i da se lično sretnu, izjavili su u pres-službi turskog predsednika.\n„Vreme i mesto susreta biće dogovoreni preko diplomatskih kanala“, izjavio je portparol Kremlja Dmitrij Peskov.\nPutin je Erdoganu izjavio saučešće u vezi sa jučerašnjim terorističkim napadom u Istanbulu. Dva predsednika razgovarala su o normalizaciji odnosa među državama i naglasili važnost bilateralne saradnje, navodi se u saopštenju.\nPutin i Erdogan dogovorili su se o potrebi intenziviranja međunarodne saradnje u borbi protiv zajedničke terorističke pretnje.\n„Dva lidera naglasila su odlučnost u pitanjima borbe protiv terorizma i težnji ka normalizaciji odnosa“, piše u saopštenju pres-službe turskog predsednika.\nPutin izjavio saučešće turskom narodu\nDva predsednika su razgovarala o ukidanju restriktivnih mera u vezi sa posetom ruskih turista Turskoj, javila je pres-služba Kremlja.\n„Ruski predsednik naložio je Kabinetu ministara Ruske Federacije da sa turskim vlastima stupi u pregovore o nastavku saradnje u trgovini i drugim oblastima“, saopštio je Kremlj.\nRazgovor dva predsednika bio je konstruktivan i okrenut ka uspostavljanju prijateljske i višestruke saradnje.\nPredsednik Rusije rekao je svom turskom kolegi da je njegovo pismo stvorilo preduslove za početak uspostavljanja zajedničke saradnje, kao i priliku za novi početak u odnosima Rusije i Turske, saopštila je pres-služba Kremlja.\nPoslednji put lideri dveju zemalja razgovarali su u novembru prošle godine na samitu G20 u turskom gradu Antaliji.\nBukvalno nekoliko dana nakon tog sastanka, turski borbeni avion oborio je ruskog bombardera Su-24 nad Sirijom. Turski predsednik Erdogan odmah nakon incidenta pokušao je da nazove Putina, ali mu on nije odgovorio.\nUslovi Turske za isplatu kompenzacija porodici pilota Su-24\nRuski predsednik nazvao je tada akcije Ankare „nožem u leđa“ saradnika terorista i uveo Turskoj ekonomske sankcije. Uvedena je zabrana uvoza niza turskih poljoprivrednih proizvoda. Osim toga, zabranjeni su čarter letovi iz Rusije u Tursku, a ruskim turističkim agencijama preporučeno je da ne rade u Turskoj.\nRazgovor dvojice lidera postao je moguć tek kada je Ankara počela da ispunjava uslove koje je Moskva postavila za uspostavljanje odnosa. Pre nekoliko dana Erdogan je uputio pismo u kojem se Putinu izvinjava za incident sa avionom.


Pad BDP-a Slovenije veći i od pet posto | Slovenija, Korona virus | Al Jazeera Balkans\nZaštititi papu: Vatikanski odgovor na korona virus\nUživo iz svijeta: U SAD-u 1.939 mrtvih za 24 sata, najviše na svijetu u jednom danu\nGuterres oštro osudio bombardiranje bolnice u Tripoliju\nPad BDP-a Slovenije veći i od pet posto\nUmjesto rasta BDP-a za 1,5 posto, kako je prognozirano prije manje od dvije sedmice u redovnoj analizi, očekuje se znatno smanjivanje.\nUMAR je pozvao Vladu da apsolutni prioritet u pomoći funkcioniranju zdravstvenog sistemaEPA\nUred za makroekonomske analize slovenske Vlade (UMAR) iznio je novu procjenu pada ekonomske aktivnosti zbog pandemije korona virusa, po kojoj bi pad bruto domaćeg proizvoda (BDP) u toj državi mogao biti veći od pet posto u odnosu na prošlu godinu, javlja Hina.\nUmjesto rasta BDP-a za 1,5 posto, kako je prognozirao prije manje od dvije sedmice u redovnoj analizi, prepolovivši rast u odnosu na predviđanja iz prošle godine, UMAR sada, zbog virusa COVID-19 i loših okolnosti na domaćem i međunarodnom tržištu, navodi kako očekuje smanjivanje BDP-a "između šest i osam posto".\n"U manje od dvije sedmice okolnosti su se jako promijenile. Širenje epidemije u susjednoj Italiji te širenje korona virusa u ostale evropske države zahtijevale su neophodne i sveobuhvatne mjere za zaštitu zdravlja ljudi u većini evropskih država, što značajno djeluje na ekonomsku aktivnost", pojašnjava novu prognozu UMAR.\nUMAR dodaje da se, ako sadašnje okolnosti i jako otežano poslovanje proizvodnog i uslužnog sektora potraju dva mjeseca, očekuje pad BDP-a moguće i veći od pet posto.\nCilj je trajna stabilizacija\nOčekuju da će trajnija stabilizacija ekonomskih aktivnosti uslijediti tek nakon otkrivanja efikasne vakcine za korona virus, a s novom prognozom ekonomskih aktivnosti planiraju izaći nakon što se epidemija virusa u Sloveniji i po svijetu zaustavi.\nKao najizloženije sektore na koje će se kriza negativno odraziti navode hotelijerstvo, ugostiteljstvo, osobne usluge i trgovinu neprehrambenim proizvodima, a u nešto manjoj mjeri industriju, trgovinu, promet i neke poslovne usluge.\nUMAR je pozvao Vladu da apsolutni prioritet u pomoći funkcioniranju zdravstvenog sistema, te snabdijevanju zaštitnih sredstava i opreme.\nNo, poziva je i da donese finansijske i porezne mjere kako bi se sačuvala zaposlenost te preduzećima i stanovništvu pomoglo da dodatnim likvidnim sredstvima prebrode dolazeću krizu, a da nakon toga napravi program da se omogući ponovni ekonomski polet i oživljavanje privrede.\nŽivot u žarištu epidemije korone\nU Vatikanu je dosad šest osoba zaraženo korona virusom, uključujući i svećenika koji živi u istoj zgradi kao i papa.


KK „JADRAN“ ORGANIZUJE TURNIR U KUGLANJU\nI TAKMIČENJE U KUVANJU KOTLIĆA PREUZMI\nFranc Vilvol prijatelj srpskih kuglaša\nDETENHAJM, juna (Info centar).- Srpski kuglaši i kuglašice upoznali su Franca Vilvola 2009. na Šampionatu sveta u Detenhajmu. Kao dečačić otišao je, sa roditeljima, iz Vojvdine pri kraju Drugog svetskog rata, ali je srdačno dočekao na balkonu svoje kuće, udaljene stotinak metara od školske dvorane gde su bile postavljne staze, prvi dolazak autobusa Laste sa srpskom delegacijom i čak dozvolio da se parkira ispred njegovog dvorišta.\nTada je već bio zagazio duboko u sedemu deceniju, ali je svaki dan dolazio na kuglanu i pratio mečeve. Navijao je za Srbiju obučen u majicu naše reprezentacije. U finalu, kada su igrali kuglaši Srbije i Nemačke (Srbija je osvojila prvu svetsku titulu) nosio je dve majice: odozgo srpsku, ispod nemačku i šeretski je objasnio da je bio spreman za svaku eventualnost…\nOve godne je ponovo poželeo dobrodošlicu srpskim kuglašima i kuglašicama i bodrio ih je u svim mečevima. Čestitao je, sportski, srpskim kuglašimu pobedu nad Nemcima u polufinalu i, potom, aplauzima nagrađivao svaki potez izabranika Miloše Ponjavića u finalu sa Mađarima … Bio je i jedini gledalac kome nisu tražili nikavu ulaznicu niti je nosio specijalne narukvice kao ostali. Takve stvari se od prvih komšija ne traže, pogotovo što je njegova kuća odmah pored kuće Haralda Sajca direktora šampionata.\nFotografisao se sa direktorom reprezentacije Milanom Jovanovićem, predsednikom Udruženja kuglaških klubova naših građana u Nemačkoj Neđom Vujakovićem, Lazarom Šunjkom generalnim sekretarom KS Vojvodine i, posebno, sa predsednikom KSS Urošem Dragojlovićem.


FIFA: Nema utakmica u Rusiji, zabranjena zastava i himna Rusije – Čivijaš Radio Šabac\nFIFA: Nema utakmica u Rusiji, zabranjena zastava i himna Rusije\nin Featured, Fudbal, Rusija, SPORT\nFIFA je ponovila da osuđuje “rusku upotrebu sile tokom invazije na Ukrajinu” i poručila da se ruska reprezentacija neće takmičiti pod imenom Rusija, već kao Fudbalski savez Rusije.\nOva asocijacija navela je da će se sve utakmice održavati bez navijača na “neutralnoj teritoriji”.\nViše sportskih udruženja i klubova je proteklih dana otkazalo takmičenja u Rusiji ili odbilo da igra sa ruskim timovima u znak protesta zbog napada na Ukrajinu.\nČeška, Poljska i Švedska najavile su da njihovi timovi neće igrati protiv Rusije na kvalifikacijama za Svetsko prvenstvo narednog meseca.\nFudbalski savez Engleske takođe je saopštio da njihova reprezentacija neće igrati utakmice protiv rusije “u doglednoj budućnosti”.


PARIZ: Rad srpskog slikara zaštitni simbol UNESCO izložbe - Bizlife.rs\nPARIZ: Rad srpskog slikara zaštitni simbol UNESCO izložbe\n10:08 Pariz, 19.05.2016.\nIzložba dela savremenih likovnih umetnika pod nazivom „Blago za budućnost“ otvorena je u utorak 17. maja u predstavništvu UNESCO u Parizu. Selektori i kustosi ove izložbe okupili su umetnike iz celog sveta čiji su radovi i umetnički koncepti odgovarali misiji Organizacije ujedinjenih nacija koja se bavi obrazovanjem, naukom i kulturom. Među 36 umetnika iz 18 zemalja, sa četiri kontinenta koji su predstavili svoje umetničke radove, našao se srpski slikar Vojislav Radovanović čiji je crtež „Izdanci“ odabran da bude zaštitni znak cele izložbe. Njegov crtež je prikazan na zvaničnom plakatu koji prati ovu manifestaciju, a na izložbi se predstavio sa još dva rada.\ncsr pariz umetnost slikarstvo slikar UNESCO


IMPRESIVNO TARA IMANJE - Lux Life luksuzni portal: Moda, Stil, Trendovi, Kolekcije 2014...\nOvo je verovatno jedan od najboljih luksuznih domova u Melburnu, sa zavidnom lokacijom u jednom od najboljih stambenih kompleksa…\nOvo sjajno imanje u viktorijanskom stilu, biće stavljeno na prodaju ove subote. Uz okruženje dekorisano drvoredima i sličnim moćnim rezidencijama, nalazi se na samo nekoliko minuta šetnje od najboljih kafea, prodavnica, parkova i škola Melburna.\nOvaj luksuzni posed predstavlja impozantne proporcije svoje ere, i pažljivo je renovirano sa ciljem očuvanja svih arhitektonskih osobina tog perioda, dok je enterijer luksuzno dekorisan, ali primeren savremenom životu.\nEnterijer se sastoji od lučnog hodnika sa prefinjenim parketom, koji vodi do luksuzne glavne spavaće sobe, sa mermernim elementima, kao i do formalnog salona sa pogledom na luksuz. Spiralno stepenište koje odiše elegancijom vodi vas do terase koja je u potpunosti otvorena i sa koje se pruža genijalan pogled na grad Melburn. Donji sprat ovog doma sadrži dve spavaće sobe, porodično kupatilo i biblioteku.\nPorodični, odnosno zajednički deo ovog doma sastoji se od konzervatorijuma, dnevne sobe i trpezarije, luksuzne kuhinje sa prostranom ostavom i barom, a svaka od prostorija ima simpatična francuska vrata. Što se elemenata na otvorenom tiče, tu su slani bazen, roštilj i fantastično dekorisana bašta.\nPROČITAJTE SLEDEĆI TEKST: NA PRODAJU DRAKULIN ZAMAK


- Teritorijalni integritet i suverenitet BiH kao jedne države sa dva entiteta i Brčko Distriktom garantovani su Dejtonskim mirovnim sporazumom. Niti Dejton, niti Ustav BiH ne daju pravo na otcepljenje nijednom entitetu – saopšteno je iz Ambasade SAD u Sarajevu, prenela je Fena.\nTo je odgovor Ambasade SAD u Sarajevu na pitanje o izjavi Dodika da će Republika Srpska tražiti da se odbiju sve odluke koje je nametnuo visoki predstavnik, povratak na “izvorni Dejton”, a ako to ne bude tako, da se u narednih šest meseci proglasi nezavisnost, prenosi Srpskainfo.\n– Odgovorno liderstvo zahteva učešće u vlasti i usvajanje ključnih ekonomskih reformi i reformi za transparentnost kako bi se poboljšao život građana, a ne retrogradne pozive koji nude samo gubitak bilo kakvih šansi u budućnosti – navodi se u saopštenju američke ambasade.\nJedna osoba iz Bileće uhapšena je juče zbog sumnje da je počinila krivično delo "razbojništvo" koje se dogodilo u Nikšiću.\n"ANTITELA ŠTITE BEBU" Aćimovićeva tvrdi da vakcinacija ne predstavlja rizik za trudnice (VIDEO)\nVakcinacija ne predstavlja rizik ni za trudnoću, dakle ni za majku ni za bebu, poručila je Јela Aćimović, epidemiolog u Institutu za javno zdravstvo Srpske.\nNazadujemo u svim oblastima: BiH opet na POSLEDNJEM MESTU po reformama u regionu\nEvropska komisija objavila je novi izveštaj o napretku u reformama zemalja regije, a najgore ocene, očekivano, dobila je Bosna i Hercegovina.\nDRAMA U SARAJEVU Policajci izvukli dvojicu migranata ispod autobusa koji je krenuo za Frankfurt (VIDEO)\nSarajevski policajci intervenisali su danas na autoputu A1, nakon što im je prijavljeno da se ispod autobusa nalaze dva migranta.


Afrička unija traži od Trampa izvinjenje zbog grubog izraza - Dnevni list Danas\nPočetna » Novo » Svet » Afrička unija traži od Trampa izvinjenje zbog grubog izraza\nAmbasadori afričke grupe pri UN zatražali su izvinjenje od američkog predsednika Donalda Trampa, osuđujući njegove „rasističke“ komentare o migrantima iz afričkih zemalja za koje je koristio uvredljiv izraz.\n0Piše: DanasOnline 13. januara 2018. 10.38\nPosle hitnog sastanka koji je trajao četiri sata, grupa od 54 ambasadora je navela da je „izuzetno šokirana“ i da osuđuje „skandalozne, rasističke i izraze ksenofobije“ Donalda Trampa kako su to preneli svetski mediji.\nGrupa je zatražila „povlačenje tih reči i izvinjenje“ navodeći da je zabrinuta zbog takve tendencije u američkoj administraciji prema Africi i osobama afričkog porekla koje dolaze u Ameriku.\nAfrički ambasadori su izrazili solidarnost prema narodu Haitija koje je kritikovao Tramp i zahvalili „svim Amerikancima, bez obzira na njihovo poreklo, što su osudili te komentare“.\n„Ako je to tačno, reč je o šokantnim i sramotnim komentarima američkog predsednika. Oprostite, ali za to se ne može upotrijebiti niti jedna druga reč nego ‘rasistički'“, kazao je Rupert Kolvil, portparol čelnika UN za ljudska prava Zeida Raad Al Huseina.\n„Ne možete cele zemlje i kontinente nazvati ‘usranim rupama’, čija cela populacija, koja nije bele boje kože, zbog toga nije dobrodošla“, kazao je.\nPredsednik Salvadora, Salvador Sančez Seren, na Tviteru je objavio da je Trampova izjava udarac „dignitetu salvadorskog naroda“, a njegova zemlja poslala je službenu protestnu notu Vašingtonu zbog „izraza za svaku osudu“ koja se pripisuju Trampu.\nŠef diplomatske misije Haitija u SAD Pol Altidor kazao je za NBC da je Trampov komentar „baziran na stereotipima“ i da je predsednik „ili neinformiran ili loše obrazovan“.\nPredsednik Predstavničkog doma Pol Rajan opisao je incident kao „nesretan“ i pozvao SAD na izražavanje dobrodošlice svim pridošlicama u zemlju.\nRepublikanski senator Džon Mekejn na Tviteru je objavio svoju kritiku kazavši da su „ljudi dolazili u ovu zemlju odasvud“ te da su „ti ljudi napravili Ameriku velikom“.\n„Naša imigracijska politika mora odražavati tu istinu, a naši izabrani zvaničnici, uključujući predsednika, moraju to da poštuju“.\nafricka unija, donald trampNjujork


Banke i milijarderi kupuju vodene resurse – Magazin Plus\nHome/Banke i milijarderi kupuju vodene resurse\nBanke i milijarderi kupuju vodene resurse\nBanke sa Vall streeta i multimilijarderi kupuju vodu i postrojenja za preradu ove dragocjene tečnosti širom svijeta i time postaju novi “vodeni baroni”.\nKontrolu nad vodom konsoliduju i poznate mega-banke i investicione kuće, poput “Goldman Saksa”, “DžejPi Morgana”, “Siti grupe”, “UBS-a”, “Dojče banke”, Kredit svis”, “Makveri banke”, “Barkliza”, “Blekston grupacije”, “Alijanza” i “HSBC”.\nBogati tajkuni, poput Buna Pikensa, porodice bivšeg američkog predsjednika Džordža Buša, Li Kašinga iz Hong Konga, Manuela Panilinana sa Filipina i drugih širom svijeta otkupljuju više hiljada hektara zemljišta sa jezerima, pravima na vodu, postrojenjima, kao i akcije u tehnoliškim i kompanijama za preradu vode.\nZabrinutost izaziva činjenica da dok novi vodeni baroni otkupljuju vodu širom svijeta/vlasti tih zemalja ubrzano nastoje da ograniče mogućnost građana da sami sebi obezbjede izvore.\nPoznat je slučaj Gerija Heringtona, iz američke savezne države Oregon, gdje su vlasti zabranile prikupljanje kišnice u tri jezera na njegovom provatnom posjedu, a on je optužen prema devet tačaka optužnice i osuđen na 30 dana zatvora?!\nStručnjaci upozoravaju da je privatizacija vode i infrastrukture nezaustavljiva, jer su brojne lokalne i državne vlasti suočene sa padom prihoda i ograničenjima u budžetu, pa ne mogu da snose odgovornost za održavanje i unapređenje sopstvenih postrojenja.\nMilijarderi i banke sa Vol strita pripremali su se i čekali ovu priliku godinama.\nU proteklih nekoliko godina nagomilali su ogromna sredstva za privatizaciju vodovoda, opštinskih službi i komunalnih preduzeća širom svijeta i skoro je nemoguće to spriječiti – upozorava nezavisni istraživač Šing Jang za internet stranicu “Global reaserc”.


“Njihova matica je uvek uz njih, a Beograd njihov grad, ma gde živeli”: Srpska deca iz regiona i dijaspore u letnjem kampu u Beogradu – Naši u svetu\nObjavljeno 24/07/21 u 12:30\nSrpska deca sa Kosova i Metohije, kao i iz više zemalja regiona i Zapadne Evrope, borave u letnjem kampu u Beogradu gde su im, osim sportskih, organizovane i razne druge aktivnosti. Reč je o besplatnom, multidisciplinarnom kampu u kojem boravi oko 250 dece, uzrasta od 12 do 15 godina, koja su smeštena u Domu učenika srednjih škola patrijarh Pavle.\n“Deca iz dijaspore su nekako promicala našim sportskim savezima, verovatno i sportskim radnicima. Mislim da je ovo dobra ideja da dođu da borave u besplatnom kampu gde treniraju više sportova – košarku, rukomet, fudbal, odbojku, tenis”, rekao je Mladenović za Tanjug.\n“Nadam se da će deca imati pozitivne utiske iz Beograda, ali ono što je najvažnije da će se dobro družiti i da će ovde češće dolaziti jer je njihova matica uvek uz njih, a Beograd njihov grad, ma gde živeli”, istakao je Mladenović.\nKamp je organizvalo sportsko udruženje “Sport stars”, koje je i prošle godine organizovalo kamp u Domu učenika srednjih škola patrijarh Pavle.


Radio Tivat | MANS: Visok stepen proaktivnosti tivatske opštine\n12 нов MANS: Visok stepen proaktivnosti tivatske opštine\nPosted at 21:29h in NVO\tby\tDragan Popadic\nOpštine u Crnoj Gori često ne objavljuju ni osnovne informacije o svom radu, iako je to izričito propisano Zakonom o slobodnom pristupu informacijama, pokazala je analiza sajtova lokalnih samouprava koju je uradio MANS.\nKako je saopšteno iz te nevladine organizacije, Zakon u još većoj mjeri krše gradski organi, koje ne objavljuju ni polovinu informacija predviđenih tim aktom.\n„Među crnogorskim opštinama, visok stepen proaktivnosti imaju Andrijevica, Berane, Bar, Tivat i Žabljak, sa više od tri četvrtine objavljenih osnovnih informacija o svom radu“, kaže se u saopštenju.\nNavodi se da između jedne i dvije trećine objavljenih informacija imaju Plav, Mojkovac, Pljevlja, Šavnik, Kolašin i Cetinje, dok ostale opštine na svojim sajtovima imaju manje od trećine informacija.\nNalazi analize, koje je MANS objavio na svom sajtu, pokazuju da više od polovine jedinica u okviru lokalnih samouprava u Crnoj Gori nema objavljen ni Vodič za slobodan pristup informacijama, a da je trećina objavljenih vodiča zastarjela.\nKada su u pitanju podaci o finasnijama koji su, kako navode iz MANS-a, posebno važni u pogledu informisanja javnosti i transparentnosti rada institucija, utvrđeno je da svega polovina opština redovno objavljuje planove budžeta.\n„Međutim, procenat objavljenih izvještaja o budžetima gotovo je upola manji u odnosu na planove budžeta“, kaže se u saopštenju.\nNavodi se da su opštine daleko od standardizovanog plasmana informacija o svom radu, budući da njihove internet prezentacije nijesu ni slične, a svega pet opštinskih sajtova je pregledno.\nIako na sajtovima uglavnom imaju posebno naznačenu sekciju na kojoj je predviđeno proaktivno objavljivanje informacija, analizom je utvrđeno da među 29 gradskih stručnih i posebnih službi, organa uprave i privrednih društava kojima je osnivač Glavni grad, institucije ne objavljuju ni polovinu informacija u skladu sa Zakonom.\nSvega nešto između trećine i polovine informacija predviđenih Članom 12 Zakona o SPI evidentirano je na sajtovima Komunalnih usluga, Čistoće, Vodovoda i kanalizacije, Sekretarijata za lokalnu samoupravu, Parking servisa, Agencije za stanovanje i Službe zaštite.\nKako navode iz MANS-a, ostali gradski organi objavljuju manje od trećine informacija.\nPrema njihovim riječima, na polovini analiziranih sajtova Glavnog grada nije bilo moguće evidentirati pravovremeno postavljene vodiče za slobodan pristup informacijama.\n„Dok nijedan gradski organ na svom sajtu ne sadrži nacrte ili predloge zakona ili strateških dokumenata, kao ni bilo kakvu vrstu javne evidencije ili registra“, dodaje se u saopštenju.\nIz MANS-a su ocijenili da je ukupna niska proaktivnost lokalnih samouprava i gradskih službi u objavljivanju informacija zabrinjavajuća, jer uskraćuje pravo građanima da se pravovremeno informišu o radu tih institucija, kao što je, na primjer, način na koji troše budžetska sredstva.\n„Pored činjenice da krše Zakon, lokalni i gradski organi neobjavljivanjem informacija stvaraju potrebu za pokretanjem složenog mehanizma podnošenja zahtjeva za informacijama, a istovremeno šire prostor za korupciju, koja se po pravilu najlakše razvija u tajnosti“, zaključuje se u saopštenju.\nAnalizu sajtova lokalnih samouprava MANS je sproveo u saradnji sa organizacijom Access Info Europe iz Madrida.


Američki državni sekretar Majk Pompeo iskoristio je poslednji ovonedeljni sastanak NATO da oštro kritikuje Tursku, navodeći da to što je kupila ruski oružani sistem predstavlja "poklon" Moskvi.\nTAJNA POSETA Netanijahu se navodno sastao sa saudijskim prestolonaslednikom, da li je na pomolu ISTORIJSKI SPORAZUM?\nTon u kojem je protekao sastanak opisan je kao "umeren", ali s više sukoba nego što je uobičajeno kada je u pitanju NATO, navodi Rojters.\nNeimenovani američki zvaničnik rekao je da je to bila "iskrena diskusija iza zatvorenih vrata", ali je odbio da govori o detaljima.\n- SAD su pozvale Tursku u više navrata da reši pitanje S-400 (ruskog sistema naoružanja), da prekine da koristi sirijske borce u stranim konfliktima i da zaustavi provokativne akcije u istočnom Mediteranu - naveo je taj zvaničnik.\n- Morali smo da kupimo (sistem naoružanja) od Rusije jer nismo mogli od naših saveznika - poručio je Čavušoglu dodajući da je na sastanku ukazao na razlike između dve zemlje i otvorena pitanja.\n"KUPILA GA KINESKA VLADA" Pompeo osuo paljbu po šefu SZO: Dogovor je sklopljen\nPompeo u poslednjem trenutku otkazao put u Brisel\n"KINA PRESTAVLJA PRETNJU" Pompeo pozvao nacije da se suprotstave Pekingu


Web site Balinta Pastora : Mediji : Kasa i Bunjik isključeni iz SVM-a\nDatum: 10. februar 2010. Izvor:\nPočasni predsednik Saveza vojvođanskih Mađara (SVM) Jošef Kasa (Kasza József) i bivši predsednik Saveta stranke Zoltan Bunjik (Bunyik Zoltán) isključeni su danas iz SVM-a. Disciplinska komisija pre nego što je isključila Kasu iz stranke, oduzela mu je titulu počasnog predsednika – saznaje se iz saopštenja disciplinske komisije SVM-a.\nKomisija je konstatovala da protiv Kase disciplinski postupak pokrenulo je Predsedništvo stranke 29-og januara sa obrazloženjem da je on u više izjava – iskrivljujući činjenice - kritikovao rukovodstvo stranke i pred javnosti prikazao stranku i njeno rukovodstvo u negativnom svetlu.\nPrema obrazloženju disciplinske komisije Zoltan Bunjik je takođe javno kritizirao odluke Predsedništva i funkcionera putem napisa na raznim internetskim portalima i time se kontinuirano suprotstavljao odlukama organa partije.\nIstovremeno, disciplinska komisija je 8-og februara razmotrila Bunjikovu inicijativu o pokretanju disciplinskog postupka protiv predsednika SVM-a Ištvana Pastora i člana predsedništva stranke i predsednika poslaničke grupe manjina u republičkom parlamentu Balinta Pastora. Komisija je konstatovala da ne odgovaraju istini Bunjikovi navodi da poslanici SVM-a glasali protiv budžeta republike bez konsultacija sa organima stranke. Komisija je konstatovala da je 19-og decembra u Kupusini održan širok konsultativni forum, a nakon toga su održani i sastanci sa rukovodstvom organa stranke i lokalnih samouprava, kao i sa pokrajinskim i republičkim poslanicima i odluka o glasanju o budžetu doneta je zajednički, te nema osnova za disciplinski postupak protiv predsednika stranke i predsednika poslaničke grupe – navodi se u saopštenju disciplinske komisije SVM-a.


Fudbal – Stranica 10 – Portal RTPV\nNaslovna / Sport / Fudbal (stranica 10)\nRudar na svom terenu savladao OFK Titograd\n19. Oktobra 2019.\tFudbal 0\n5. Oktobra 2019.\tFudbal 0\nFudbalski klub Breznica organizovala je sportsku manifestaciju u Pljevljima. Riječ je o fudbalskoj utakmici na kojoj učestvuju veterani i bivši fudbaleri. Današnji događaj je početak međunarodne saradnje veteran i bivših fudbalera. Gosti na današnjim utakmicama su veteran koji stižu iz Novog Sada i ekipa ,,Pljevlja 04” koja se takmiči u …\nRemi Rudara protiv Grblja\nU okviru 11 kola Prve fudbalske lige Rudar remizirao protiv ekipe Grblja u Radanovićima sa 2:2. Ovom utakmicom Rudar je zadržao bodovnu prednost koju je imao nad Grbljanima i napravio važan korak u borbi za opstanak.\nFudbaleri Rudara gostuju Grblju\n4. Oktobra 2019.\tFudbal 0\nDa Rudar nije viši isti tim koji je poražen od Grblja u Pljevljima sa 3:1 u prvom krugu elitnog crnogorskog takmičenja u fudbalu jasno je svima, a ono što je dobro to znaju i fudbaleri Rudara jer će sa mnogo više samopouzdanja ući u utakmicu. Naravno zna to i Dušan …\nRudar ubjedljivo savladao Petrovac\n22. Septembra 2019.\tFudbal 0\nSjutra se igraju utakmice 9. kola prve fudbalske lige, Rudar dočekuje Petrovac\n21. Septembra 2019.\tFudbal 0\nNakon ubjedljivog poraza od Koma normalno je da postoji manjak samopouzdanja pred meč sa ekipom Petrovca. Ipak fudbaleri Rudara su pokazali napredak što je potvrdila utakmica sa Podgoricom a neshvatljiv pad protiv Koma na Zlatici samo je prolaznog karaktera. Za analizu će biti vremena a iskusni fudbalski stručnjaci znaju da …\nStranica 10 od 14« prva...«89101112\t»\t...zadnja «


Mađarski ustavni sud ukinuo seosku zabranu džamija i burki\n► Mađarski ustavni sud ukinuo seosku zabranu džamija i burki\nUstavni sud Mađarske ukinuo je danas zabranu izgradnje džamija i nošenja burki koju su uvele lokalne desničarske vlasti u pograničnom mestu Ašotalom na granici sa Srbijom.\nSud je saopštio da je zabrana kojom se onemogućavao i rad mujezina kršila slobodu govora i veroispovesti.\nMera je u novembru uvedena u selu Ašotalom gde je na vlasti desničarska stranka Jobik.\nPre nego što je Mađarska podigla ograde na granici sa Srbijom i Hrvatskom migranti su često u Mađarsku ulazili kroz to selo pa su lokale vlasti odlučile da uvedu zabranu kako bi odbranili "društvo i tradiciju".\nUkupno 13 članica EPP zatražilo isključenje stranke Viktora Orbana\nUkupno 13 stranaka članica Evropske narodne partije (EPP) zatražilo je danas da iz te grupe bude isključena stranka Fides mađarskog premijera Viktora Orbana.\nKritičari mađarskog premijera Viktora Orbana optužili su ga da koristi vanredno stanje u zemlji zbog pandemije novog korona virusa za učvršćivanje vlasti.\nU Italiji nastavljen pad broja umrlih od korona virusa, manji i broj obolelih\nJoš 525 osoba zaraženih novim korona virusom preminulo je u Italiji, čime je nastavljen trend smanjivanja broja umrlih u jednom danu, a došlo je i do pada broja novoobolelih.


Unapređenje položaja dece u sukobu sa zakonom u fokusu tematske grupe MODS-a\nU četvrtak, 14.6.2018. održan je sastanak tematske grupe „Zaštita dece od nasilja“.\nPored predstavljanja dosadašnjih aktivnosti MODS-a u oblasti zaštite dece od nasilja, veliki deo sastanka je bio posvećen razgovoru o položaju dece u sukobu sa zakonom i na koji način je moguće uticati na unapređenje položaja ove grupe dece, što predstavlja i cilj projekta koji realizuje naša članica Centar za socijalno preventivne aktivnosti GRiG uz podrsku Unicef-a. Najavljenim projektom su obuhvaćene opštine (9) koje su odabrane za pružanje podrške u oblasti razvoja usluga za decu u sukobu sa zakonom. Osnovna ideja ovog projekta je horizontalna razmena iskustava između opština u Srbiji, kao i mentorska podrška kako da se povežu sistemi i kako da lokalna zajednica podrži ovu decu.\nU tom smislu se diskutovalo o tome na koji način članice MODS-a mogu uticati u javnosti na izmenu slike o deci koja su u sukobu sa zakonom; kako do modela Odluke o socijalnoj zaštiti na lokalnom nivou koja će prepoznati decu u sukobu sa zakonom kao korisničku grupu; razvoju usluga za decu u sukobu sa zakonom.\nNa sastanku je dogovoreno na koji način članice MODS-a mogu da se uključe kao podrška u realizaciji ovih aktivnosti kao i izradi politika kojima se reguliše položaj ove grupe dece.\nCentar za socijalno preventivne aktivnosti uz podršku Trag fondacije sprovodi i kampanju “Nisam problem, imam problem” u okviru javnog zastupanja čiji je cilj da se izmenama Odluke o uslugama socijalne zaštite grada Beograda, prepoznaje deca i mladi sa problemima u ponašanju i njihove porodice kao posebnu korisničku grupu.\nViše fotografija sa sastanka pogledajte na našoj fejsbuk stranici OVDE


Nikakva obeležja totalitarnih režima, bilo da je reč o ustaškim ili četničkim, ne smeju da se ističu, smatraju u Hrvatskoj narodnoj stranci.\nUmesto da konačno reguliše i zabrani upotrebu ustaških simbola i pokliča “Za dom spremni”, Hrvatska sprema skandalozne izmene Zakona o grobljima, kako bi se sprečilo da Srbi u Hrvatskoj ispisuju “protivhrvatske poruke na spomenicima bližnjih”.\nTabla na kojoj piše “Za dom spremni” i dalje je desetak kilometara od Jasenovca, gde su ljudi ginuli pod tim ustaškim pokličem, a sada će mnogi Srbi morati da uklanjaju nadgrobne spomenike na kojima, kako je zvanično rečeno, veličaju velikosrpstvo i četnike.\nTako da će morati da se uklone spomenici na kojima se spominje Srpska Krajina, ali i onaj Vukašinu Vuletu Šoškoćaninu, u Borovu Selu, na kojem piše: “I sada gledam Borovo, rođeno moje selo, braću i sestre i srpske borce. Moje bitke biju žestoko, ponosno dižu čelo i srpske zastave visoko i tvrdo na srpskoj zemlji stoje”.\nSada se traži hitna procedura u Hrvatskom saboru kako bi se u Zakon o grobljima unelo da se odredba o natpisima na grobovima i grobnicama, koji ne smeju da vređaju nacionalne, verske i moralne osećaje, odnosi i na događaje iz “domovinskog rata”.\nNikakva obeležja totalitarnih režima, bilo da je reč o ustaškim ili četničkim, ne smeju da se ističu, smatraju u Hrvatskoj narodnoj stranci, čiji ministar Predrag Štromar vodi tehnički deo posla i oko novog Zakona o grobljima. Šta će da bude sa tablom “Za dom spremni” niko ne zna, jer je data preporuka da se “u posebnim prigodama” tako nešto može tolerisati.\nTuđmanov ministar priznao: Prvi smo napali Srbe


EXPRES VESTI - Nema izbora bar šest meseci\nNema izbora bar šest meseci\nBEOGRAD - Premijer Aleksandar Vučić izjavio je večeras da veruje da će platforma za pregovaračko poglavlje 35, koje se bavi pitanjem Kosova i Metohije, biti povoljnija za Srbiju i drugačija nego što je nacrt koji se pojavio u javnosti, kao i da amandam koji su predložile Nemačka, Velika Britanija i Hrvatska - neće ni biti.\n"Moje pitanje je šta je što možemo da promenimo. Verujem da amandana neće ni biti i da će nešto drugačiji i povoljniji biti predlozili iz platforme za pregovaračko poglavblje 35"; rekao je Vučić u emisiji "Teška reč" na TV Pink.\n"Moj posao je da isplatim svakog meseca plate i penzije za 2,5 miliona ljudi, koje ni jednog meseca ne smeju da kasne, a mora da ih bude za sledeći mesec. Čak 60 odsto robe mi izvoziomo u EU, šta ako se odreknemo onih kojimaizvozimo toliko procenat naših roba, uključujući i region u koji izvozimo još 13 odsto" rekao je Vučić odgiovarajući na pitanje da li posle svih dešavanja politika i EU i Kosovo može da opstane.\nMoja odluka je da ne idemo na izbore\nMoja odluka je da ne idemo na izbore, izjavio je večeras prem,ijer Aleksnadar Vučić.\nOn je rekao da je dobro da nemamo izbore još najmanje šest meseci jer bi bilo neodgovorno.\nDa li će ih biti za šest, osam ili deset meseci, ne znam ,ali u narednih tri čcetiri, pet, neće ih biti.\nMoj posao je da donosim odluke u interesu građana, rekao je premijer.\nPremijer Vučić izjavio je komentarišući izjavu predsednika SANU Vladimira Kostića o Kosovu, da je naše da se borimo za svoju zemlju, državu i narod.\n"Pitanje je da li ćemo imati rasplet kakav mi želimo, ali ne želimo da unapred prihvatimo ono što je najlošija varijanta za nas... Borićremo se mirnim demokratskim sredstvima, pameću i piolitičkom i diplomatskom snagom", rekao je Vučić.\nMore in this category: « Ambasador Velike Britanije napustio salu Centra Sava dok je govorio Kusturica\tBračni par prvi put proglašen za svece »


Iga Švjontek na putu do finala Rima kao Serena Vilijams - SPORTSKI ŽURNAL\nPrva teniserka sveta plasirala se peto uzastopno finale, posle uspeha u Dohi, Indijan Velsu, Majamiju i Štutgartu\nPoljska teniserka Iga Švjontek braniće titulu na turniru u Rimu, pošto je u prvom polufinalu pobedila Beloruskinju Arinu Sabalenku sa 6:2, 6:1.\nPrvoj teniserki sveta je za pobedu i plasman u peto uzastopno finale, posle uspeha u Dohi, Indijan Velsu, Majamiju i Štutgartu, bilo dovoljno sat i 16 minuta nakon što je protivnici prepustila samo tri gema.\nŠvjontek je ovim trijumfom produžila pobednički niz na 27 mečeva. Poslednja teniserka kojoj je to pošlo za rukom bila je Serena Vilijams koja je 27 pobeda upisala od VTA finala 2014. do Madrida 2015. godine.\nOva 20-godišnja Poljakinja će se za svoju osmu titulu u karijeri boriti sa pobednicom drugog polufinala u kojem će se sastati Uns Džabir iz Tunisa i Ruskinja Darija Kasatkina.


Naslovna Fudbal Kako da pustite najbolje, a da ne zaradite ništa – pitajte Šalke!\nGELSENKIRCHEN, GERMANY - OCTOBER 20: Leon Goretzka of Schalke runs with the ball during the Bundesliga match between FC Schalke 04 and 1. FSV Mainz 05 at Veltins-Arena on October 20, 2017 in Gelsenkirchen, Germany. (Photo by Lars Baron/Bongarts/Getty Images)\nIako je situacija u vezi sa plasmanom nemačkih timova u UEFA Ligu šampiona potpuno otvorena, Šalke ne bi trebalo da propusti priliku da se posle tri godine ponovo nađe u elitnom takmičenju.\nBundesliga inače od ove sezone ima čak četiri mesta koja direktno vode u Ligu šampiona. Ako se sa razlogom pretpostavi da je Bajern siguran, za ostala tri konkuriše pet, a možda i šest ekipa. Šalke je jedan od timova sa najboljim šansama.\nŠalke je šampion u puštanju fudbalera bez obeštećenja!\nMeđutim, što se tiče ekipe iz Gelzenkirhena, zanimljive su neke druge stvari. Da se pravi takva tabela, Plavi bi bili šampioni u puštanju najboljih fudbalera bez obeštećenja. Nijedan od najboljih evropskih klubova nije u prethodnih par godina ostao bez toliko vrhunskih igrača kao Šalke, a da iz toga nije izvukao nikakvu finansijsku dobit.\nSedmostruki šampion Nemačke se trenutno nalazi na 16. mestu UEFA rang liste.\nLeon via Instagram today 25.02.2018\n— Leon Goretzka Daily (@DailyGoretzka) February 25, 2018\nPolovinom prošlog meseca je objavljena vest da će Leon Gorecka od leta biti fudbaler Bajerna, a već se mogu čuti neka govorkanja da bi i talentovani dvadesetdvogodišnjak Maks Mejer mogao njegovim stopama! Na zamišljenoj listi desetorice najvrednijih fudbalera u poslednjih nekoliko godina, Šalke je zastupljen sa čak trojicom fudbalera. Žoel Matip čija se vrednost prosenjuje na 18 miliona evra je 2016. otišao u Liverpul; godinu dana kasnije Kolašinac (17 miliona) je prešao u Arsenal.\nPosle ,,slučaja Gorecka” je postalo očigledno da u Gelzenkirhenu ne mogu da se izbore sa takvim problemom. Pitanje je šta treba da urade da bi od fudbalera koje otškoluju u vrhunske imali korist kada oni napuste klub.\nLeon Gorecka je najvredniji posle Levandovskog\nOdlazak Leona Gorecke koji se procenjuje da vredi 40 miliona evra, neće nimalo dopuniti klupsku kasu. Od njega je inače vredniji samo Levandovski (50 miliona) koji je na isti način 2014. prešao u Bajern. Na takvom spisku se nalaze i Konopljanka (20), Kedira (18), Ibrahimović (15), Feguli (15), Banega (15) i Vej Runi (15).\nHerta dolazi u Gelzenkirhen, eto prilike za treću uzastopnu pobedu Šalkea\nAko se slično dogodi i sa Mejerom, Šalke bi verovatno još dugo nosio nezvaničnu titulu šampiona u neisplativim transakcijama. Sigurno je da bi sa bar jednim od ovih fudbalera Plavi mnogo lakše stigli do Lige šampiona. Da su se na vreme obezbedili ugovorom, za dobijeno obeštećenje bi mogli da se adekvatno pojačaju.\nPrethodni tekstMeridian Mundijal: Milivoje i Dule o karijerama, derbiju i Svetskom prvenstvu!\nSledeći tekstKetrin Svicer, žena koja je promenila Bostonski maraton


RTCG - Radio Televizija Crne Gore - Nacionalni javni servis :: Politika :: Inicirati sastanak predsjednika CG i Srbije zbog tenzija\n29. 08. 2018. 08:42 >> 08:34 42\nNadležni organi Crne Gore trebalo bi da iniciraju razgovor najodgovornijih ličnosti Crne Gore i Srbije, kako bi se prevazišle teškoće i dao podsticaj daljem napretku odnosa dvije države, ocijenio je bivši ministar inostranih poslova Branko Lukovac.\nOn smatra da su u Srbiji, kao i u Crnoj Gori, i dalje na sceni snage koje se teško mire sa suverenom i nezavisnom Crnom Gorom.\nLukovac je kazao Vijestima da je realno očekivati da će takve snage u Srbiji nastojati, da u sprezi sa takvim snagama u Crnoj Gori, nepovoljno utiču na politiku Srbije prema Crnoj Gori i na odnose tih država.\n"Budućnost, srećom, nije na njihovoj strani i takva ponašanja ne treba da nas obeshrabre u nastojanjima da i dalje istrajavama u razvoju i jačanju prijeteljskih odnosa sa Srbijom", kazao je Lukovac.\nUpitan o tome što Aleksandar Vučić nijednom nije posjetio Crnu Goru, kao i nijedan od visokih zvaničnika Srbije još od Tomislava Nikolića 2013. godine, Lukovac je kazao da to pokazuje da Crna Gora za najviše rukovodstvo Srbije nije prioritet spoljne politike, kao što je to slučaj sa Crnom Gorom o i njenim odnosu prema Srbiji.\nCrna Gora - Srbija Branko Lukovac\n"Srbija se ponaša u skladu sa tekovinama EU"\nSrbija želi dobru i otvorenu saradnju sa CG\n"Prema Podgorici nemamo teritorijalne ni političke pretenzije"\nOdnosi CG i Srbije bratski i komplikovani\n03. 04. 2021. 76


NATO će ostati otvoren za nove članove\n-Počeli smo da jačamo istočno krilo Alijanse, proučavamo mogućnost da tamo rasporedimo dodatne borbene grupe NATO-a, rekao je on.\nGovoreći o situaciji u Ukrajini, Stoltenberg je izrazio nadu u nastavak diplomatskog dijaloga sa Rusijom.\nStoltenberg je ponovio da se NATO „zalaže za dijalog sa Rusijom, ali da neće odstupiti od svojih osnovnih principa“, uključujući pravo da brani svoje države-članice.\n-Moramo se nadati najboljem, ali se istovremeno pripremati za najgore, naveo je on, komentarišući težnju NATO-a da ojača svoje prisustvo u istočnoj Evropi.\n-NATO je odbrambeni savez. Raspoređivanje novih snaga na istoku je proporcionalno (situaciji) i ne ugrožava Rusiju. Nastavljamo da pozivamo Rusiju na dijalog u Savetu Rusija-NATO, dodao je generalni sekretar.\nNATO proučava i mogućnost raspoređivanja borbenih grupa ne samo na Baltiku i u Poljskoj, već i u crnomorskom regionu, rekao je Stoltenberg.\n-Takođe proučavamo i mogućnost raspoređivanja borbenih grupa na jugoistočnom krilu (u crnomorskim zemljama NATO-a – Rumuniji, Bugarskoj i Turskoj), ali odluke o tome još nisu donete, istakao je on.\nOn je još jednom ponovio da će vrata NATO-a ostati otvorena za nove članove.\n-Rusija insistira na neširenju NATO-a ni na jednu zemlju... Naša poruka će biti da će vrata NATO-a ostati otvorena, konstatovao je Stoltenberg.\nGovoreći o ruskim predlozima o bezbednosnim garancijama, generalni sekretar je rekao da NATO radi na njima, kao i da se nada da će odgovor uskoro biti predat Rusiji.\nKijev i zapadne države u poslednje vreme izražavaju zabrinutost zbog navodnog povećanja „agresivnih dejstava“ Rusije u blizini granica Ukrajine. Rusija je u više navrata negirala optužbe Zapada i Ukrajine za „agresivna dejstva”, navodeći da nikome ne preti i nema nameru nikoga napada, a izjave o „ruskoj agresiji” koriste se kao izgovor da se što više vojne tehnike NATO-a rasporedi u blizini ruske granice.\nRusko Ministarstvo spoljnih poslova ranije je napomenulo da su izjave Zapada o „ruskoj agresiji“ i mogućnosti da se Kijevu pomogne da se odbrani od nje i smešne i opasne. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine.


KOŠARKAŠKA KLINIKA Evropski i srpski stručnjaci na Novom Beogradu /FOTO/\nFoto: Vladan Tegeltija / Privatna arhiva\nU subotu je otpočela 17. trenerska klinika koja se održava u Hali sportova na Novom Beogradu.\nFoto: Vladan Tegeltija / Promo\nAleksandar Džikić bio je jedan od predavača\nU subotu je dva predavanja održao Aleksandar Džikić, trener aktuelnog šampiona ABA lige - Budućnosti sa kojom će sledeće godine igrati Evroligu.\nU nedelju će predavanje održati Pedro Martinez, trener Baskonije koja je finalista ACB lige, a velikom broju trenera obratiće se i Darko Rajaković.\nDušan Ivković je posmatrao predavanje kolega\nBoško Djokić i Ivan Jerenić, otvorili su kliniku, koju su prisustvom uveličali Dušan Ivković, Bata Đordjević, Bora Cenić. Mnogi drugi stručnjaci su takođe bili prisutni, poput Aleksandra Trifunovića, Željka Lukajića, Velimira Gašića, Nenada Čanka, Vlade Vukoičića i mnogih drugih.\nKošarkaši Mega Leksa pobedili su Borac iz Čačka u Sremskoj Mitrovici sa 84:70, u poslednjoj utakmici devetog kola Superlige.\nČekao je, čekao... Možda i nezasluženo dugo, ali je - dočekao.\nKošarkaši Budućnosti su po drugi put odbranili domači teren i došli do pobede u četvrtoj utakmici finalne serije plej-ofa ABA lige protiv Crvene zvezde - 81:80 (19:23, 20:19, 19:21, 23:17).\nPUKAO SPORT U PROKUPLJU Košarkaši i dva rukometna kluba odrekli se novca u korist OFK Topličanin\nOdluka Opštinskog veća Prokuplje o raspodeli dodatnih sredstava za finansiranje iz oblasti sporta kojom su oštetili pojedine klubove, a najviše košarkaše Prokuplja i rukometašice i rukometaše Topličanina, izazvao je buru u topličkom kraju. Oni najuspešniji, a među njima je i KK Prokuplje, bukvalno su kažnjeni zbog dobrog poslovanja, rezultata i ambicija.


Prijave protiv policajaca u Banjaluci zbog prekomjerne upotrebe sile\nNaslovnica Društvo Prijave protiv policajaca u Banjaluci zbog prekomjerne upotrebe sile\n“Na snimku koje TI BiH dostavlja uz krivičnu prijavu vidi se da su policijski službenici 25. decembra 2018. primijenili fizičku silu, između ostalog, i prema građaninu koji je oboren na betonsku podlogu, te da mu u tom trenutku prilazi drugi policijski službenik u redovnoj uniformi i nastavlja ga udarati”, navode.\n“TI BiH je predložio da se pri istrazi koriste i nadzorne kamere sa Trga Krajine, kao i da se ispitaju aktivisti i novinari koji su javno svjedočili o policijskoj brutalnosti. U prijavi je opisano na koji su sve način pripadnici MUP RS prekršili zakonske propise dok su primjenjivali silu prema okupljenim građanima, posebno se pozivajući na Pravilnik o upotrebi sile MUP RS koji zabranjuje korištenje fizičke snage i palice prema djeci i starijim licima, kao i prema građanima koji pružaju pasivni otpor”, navodi se u saopćenju TI BiH.\n“Bez obzira na to da li su oštećeni građani podnijeli zvanične prijave i dokumentaciju, odgovornost policijskih službenika mora biti utvrđena i po službenoj dužnosti, posebno u situaciji kada građani imaju strah od dalje represije i posljedica”, ističe se u saopćenju.\nPrethodni članakApel za pomoć našem sugrađanu Zlatku Fajkoviću!\nSljedeći članakPodignuta optužnica protiv pet osoba za zločine na području Goražda i Višegrada


Traže bar jednu od devet zaostalih plata - Ritam Grada - vesti Kragujevac\nPočetna Vesti Traže bar jednu od devet zaostalih plata\nTraže bar jednu od devet zaostalih plata\nZaposleni u kragujevačkom Autosaobraćaju (AS) najavili su da će 26. septembra obustaviti rad, ukoliko im do tada ne bude isplaćena barem jedna od devet zaostalih zarada, odlučeno je juče na zboru radnika, a štrajk su podržala i sva četiri sindikata koji deluju u toj firmi.\nNajavljena obustava rada izraz je velikog i opravdanog nezadovoljstva zaposlenih kojima mesecima nisu isplaćene zarade niti troškovi prevoza. Radnici su u više nego nezavidnoj materijalnoj situaciji, i sindikati su morali da stanu iza njihove odluke – kažu u rukovodstvu ogranka UGS „Nezavisnost“ u Autosaobraćaju, napominjući da normalizaciji poslovanja nije doprineo ni prošlomesečni zakup 30 autobusa od jedne domaće privatne firme. Naprotiv, stanje u AS- u je i dalje dramatično.\nVećina zaposlenih pored neisplaćenih zarada s nestrpljenjem čeka i početak realizacije socijalnog programa, koji bi obezbedio da 254, od ukupno 480 radnika, uz odgovarajuće otpremnine ode iz firme. U „Nezavisnosti“ tvrde da su predstavnici svih sindikata preduzeća u stalnom kontaktu sa nadležnima u Ministarstvu privrede, te da nema dileme da će socijalni program biti realizovan, ali da pre toga treba videti kakva će biti definitivna sudbina tog preduzeća – da li će moći da preživi dvodecenijsku poslovnu agoniju, ili će otići u stečaj.\nKragujevački Autosaobraćaj, svojevremeno jedno od najuspešnijih auto-prevozničkih preduzeća u Srbiji i nekadašnjoj Jugoslaviji, sa teškoćama se suočio početkom 90-ih, a probleme nije rešila ni privatizacija po prethodnom zakonu, niti skorašnje podržavljenje kojim je firma ušla u restrukturiranje. Propadanju Autosaobraćaja umnogome su doprinosile i mahinacije ranijih poslovodstava, o čemu svedoči i činjenica da su dvojica bivših generalnih direktora firme hapšeni u više navrata, zbog zloupotreba, malverzacija, reketiranja radnika.\nZaposleni u AS-u nemaju mnogo nade da će firma uspeti da vrati staru slavu, jer kažu da je u poslednje dve decenije isuviše opljačkana, a dodaju i da su u tome, zajedno sa hapšenim direktorima, učestvovala i rukovodstva barem dva sindikata. Zaposleni tvrde i da je sve primetnije da je jedna od dve preostale sindikalne organizacije pod velikim uticajem trenutno najveće vladajuće partije u Srbiji.\nPrethodni članakDelegacija „Zastave vozila“ i „Zastave kamiona“u Kini\nSledeći članakPromene termina na bazenima